text:
About NIC
The “Itorero” was a cultural school and it was the channel through which the nation could convey messages to the people regarding national culture in areas such as language, patriotism, social relations, sports, dances and songs, defence of the nation,etc. redmore
Council Commissioners
Members of the council of Commissioners, including the Chairperson and the Vice Chairperson have been appointed by a Presidential Order after approval by the Senate.Members of the Board of Commissioners have a term of office of five (5) years renewable only once. Read more
ITORERO URUNANA RW’URUNGANO RYATANGIRIJWE KU MUGARAGARO MU KIGO CYA CTC – GABIRO
Kuri uyu wa gatatu tariki 06 ugushyingo 2017 mu kigo cya gisirikare cya Gabiro habereye umuhango wo gutangiza Itorero Urunana rw’Urungano. Uyu muhango ukaba wayobowe na Minisitiri w’Urubyiruko MBABAZI Rose Mary wari hamwe na Peresida wa Komisiyo y’Igihugu y’Itorero Honorable BAMPORIKI Edouard.
Minisitiri w’Urubyiruko atangiza Itorero Urunana rw’Urungano yahaye impanuro urubyiruko rwitabiriye iri torero, yagize ati “urubyiruko rwacu turashaka ko musigasira ibyagezweho, mugakomeza guharanira iterambere rihanga ibishya no kubirinda”
Minisitiri w’Urubyiruko yabwiye Intore zitabiriye Itorero urunana rw’Urungano, ko ubuyobozi bwiza bw’u Rwanda butekereza cyane urubyiruko akaba ariyo mpamvu bwafashe umwanya uhagije bugategura itorero rihuza urubyiruko ruturuka mu turere twose tw’u Rwanda ndetse na Diaspora y’u Rwanda, hakaba harimo abaturutse mu bihugu bisaga cumi.
Yababwiye ko ubwo bazaba basoje Itorero, bateguriwe indi nama ya youth connect ndetse bakazatanga ibitekerezo byabo mu nama y’Igihugu y’Umushyikirano iyoborwa na Nyakubahwa Perezida wa Repubulika.
Prezida wa Komisiyo y’Igihugu y’Itorero BAMPORIKI Edouard yasaye Intore gurashimira umutoza w'Ikirenga Nyakubahwa Kagame Paul, wasubijeho itorero mu gihugu cyacu cy'u Rwanda, kugira ngo ritoze Abanyarwanda, gutora ishema ry'u Rwanda.
Yabwiye Intore ko mu Itorero ariho abantu bakirira ibikomere basigiwe n’amateka, abasaba kuzisanzura bakaganiriza abatoza n’abashyitsi ibijyanye n’amateka y’Igihugu cyacu.
Iri torero Urunana rw’urungano ryateguwe ku bufatanye bw’inzego zitandukanye zirimo Minisiteri y’Urubyiruko, Komisiyo y’Igihugu y’Itorero, RDF, Police, Minisiteri y’Umuryango, Imbuto foundation nabandi bafatanyabikorwa batandukanye.
Urunana rw’urungano ribaye ku ncuro ya kabiri rikazitabirwa n’urubyiruko rusaga magana atanu ruturutse mu Rwanda no hanze yarwo.


c: text/html

text:
Abaririmbyi Olivier na Amanda bakoze urubuga rw’ubukwe bwabo
Umuhanzi Kavutse Olivier na Amanda Fung bakoze urubuga rw’ibijyanye n’ubukwe bwabo buzaba kuwa gatandatu utaha tariki 9 Nyakanga 2016.
Aba bageni bitegura gushinga urugo kuwa gatandatu utaha, batangaje urubuga rw’ubukwe bwabo (kandahano urusure) rugaragaraho amafoto yabo bombi bari kumwe, ibijyanye n’ubukwe bwabo, uburyo bamenyanye, uburyo abifuza kwitabira ibirori byabo bazakenera gucumbikirwa bazakirwa n’ibindi binyuranye birebana n’urukundo rwabo ndetse n’ubukwe bwabo.
Kwinjira kuri uru rubuga usabwa umubare w’ibanga unagaragara ku rupapuro rw’ubutumire (1John419).
Kuri uru rubuga kandi, hagaragaraho aho ushobora kwiyandikisha mu gihe wifuza ko bakoherereza ubutumire bwabo aho uri mu rugo iwawe cyangwa ku kazi.
Aganira na Kigali Today, Kavutse Olivier yavuze ko bakoze urubuga kugira ngo borohereze abazabwitabira.
Yagize ati “Twarukoze kugira ngo dufashe gushyira amakuru yose ajyanye n’ubukwe ahantu hamwe cyane cyane ku bantu baba hanze.”
Kavutse kandi aratumira abakunzi ba muzika ye kuzitabira ubukwe bwe, akanatangaza ko yishimiye cyane intambwe yenda gutera yo gushinga urugo.
Yagize ati “Ndabatumira, ni karibu. Ndumva nishimye cyane ko ngiye gushinga urugo kuko ari ibintu by’abantu b’abagabo.”
Kavutse Olivier na Amanda Fung bazasezeranira i Rubavu muri Hakuna Matata Hotel ku wa gatandatu tariki 9 Nyakanga 2016 guhera saa saba z’amanywa, ari na ho hazabera n’indi mihango ijyanye no kwakira abashyitsi.
Kavutse Olivier, ni umuyobozi w’itsinda “Beauty For Ashes” riririmba indirimbo zihimbaza Imana aho aririmbana na Amanda Fung, Umunyamerikakazi ugiye kuba umugore we.
Aba bombi basezeranye imbere y’amategeko tariki 22 Gicurasi 2016 mu Mujyi wa Ottawa muri Canada.

robotstxt: allowed

filter: keep


text:
Bijya gutangira
Al-Rachid yari umuyobozi w’umutwe ugendera ku mahame akaze y’idini ya Isilamu. Mu buhamya bwe avuga ko yifuzaga ko umuntu wese akwiye guhinduka akaba umuyoboke w’idini ya Isilamu, akarwanya byimazeyo umuntu wese ushaka kuba umukristo. Kugeza ubwo yafashe icyemezo cyo kurema agatsiko ko guhindura abakristo bahoze ari abayisilamu bitaba ibyo bakabica.
Muri aba yifuzaga kuvutsa ubuzima harimo umupasiteri witwa Paul wabaye umukristo avuye muri Isilamu. Yari afite itsinda ry’abandi bantu bafite umwete wo kwamamaza ubutumwa bwiza, babinyujije mu gukwirakwiza Bibiliya mu matorero atandukanye no mu bihugu bitandukanye.
Al-Rashid akaba yari afite umugambi wo kwica umuryango w’uyu mupasiteri, yarangiza agategeka uyu mupasiteri kuba umwe muri bagize umutwe ayoboye, akajya amufasha guhindurira abandi kuba abayoboke ba Isilamu.
Al-Rashid avuga ko bagerageje kenshi kwica uyu muryango, agira ati ‘’Twarabateye kenshi, ariko ku buryo bw’ibitangaza bakaducika.’’
Al-Rashid akomeza avuga ko bagerageje no kuroga abana be, ariko umugore wagombaga kubishyira mu bikorwa ari mu nzira ajyayo yahuye n’imbwa ikamutanyaguza, agakomereka ku buryo bukomeye, byumvikana ko atabashije kugera mu rugo kwa Pasteri Paul. Nyuma y’uyu bohereje undi mugore ari nawe wahaye abana ba Paul babiri Shokola irimo uburozi. Umuhungu ntacyo yabaye, icyakora umukobwa yarawaye.
Al-Rashid yivugira ubwe ko yagiye ku bitaro aho uwo mwana yari arwariye ariko yiteze kuhakura umurambo, ati ‘’ Narimo ndeba ndi kwa muganga, kureba urupfu rw’uwo mukobwa we. Umugambi wacu wari uwo guhita dutwara umurambo hamwe n’umuryango we mu modoka yacu.’’
Ari muri ibi bitekerezo n’iyi migambi mibi nibwo Yesu Kristo yamwihishuriye, akamumenyesha icyo amushakaho abicishije mu ihishurirwa.
Uko byagenze
Ati ‘’Nagiye kubona mbona urumuri ruturutse mu kirere ( aho twakwita mu ijuru) mbona ruhagaze hejuru y’icyumba cy’uwo mwana w’umukobwa wari urwaye, aho yari aryamye atabasha no kumenya ibirimo kuba.’’
Nyuma y’uru rumuri Al-Rashid akomeza avuga ko yabonye ikiganza gituruka muri urwo rumuri gikora kuri wa mukobwa wa Pasteri Paul ahita abyuka ako kanya, ahindukiye abona muri cya kiganza haravamo amaraso, atemba.
Ati’’Nagize ubwoba mpinda umushyitsi, numva mbuze ubwenge mpita ngwa hasi, bagenzi banjye baranterura.’’
Kuva icyo gihe ngo Al-Rashid ntiyongeye kubona ibitotsi, ahubwo icyo kiganza cyakomeje kugaruka mu bwonko bwe. Ijoro rimwe, ijwi ryaraje riramubaza riti ‘’ kuki untobora?’’, ibi byose ariko ntacyo yabashije kubwira bagenzi be. Icyakora yagiraga Bibiliya ari nayo yifashishaga arenganya abakristo, nibwo yayimbuye ahita abona umurongo ugira uti ‘’ Uwo Mucyo ni we Mucyo nyakuri, kandi ubwo ni bwo yatangiraga kuza mu isi ngo amurikire umuntu wese. Yari mu isi ndetse ni we wayiremye, nyamara ab’isi ntibamumenya.’’ Yohana 1:9-10
Ati ‘’icyo gihe nasobanukiwe ko uwangendereye ari Yesu, ko nubwo nari umwanzi we ariko we yankunze.’’
Icyo gihe Al-Rashid yahise afata umwanzuro wo kujya gushaka Pasteri Paul amutekerereza uko byamugendekeye. Ntabwo yari azi ikiri bukurikire, ariko Pasteri yahise amufata ibiganza, abona amarira atangiye gutemba ku matama.
Pasteri Paul aramukomeza ati ‘’Yesu ni Umwami w’amahoro, agiye kuguha amahoro, mwemere nk’Umukiza wawe.’’
Nk’uko uko Al-Rashid yahinduye ubuzima, ahindukirira Yesu Kristo. Ati ‘’ Nakiriye Umwami Yesu, ambera Umukiza ku giti cyanjye, narabatijwe, nakiriye Umwuka wera, kuri ubu nanjye ndamamaza ubutumwa bwiza bwa Yesu.’’
Mu buhamya bwe asoza avuga ko kuri ubu hari umubare munini w’abayisilamu bahindukirira Umwami Yesu mu ibanga, akababera Umukiza, avuga ko nubwo nta Bibiliya babasha kubona kandi itegeko rikaba ritabemerera kuzisakaza, ariko ko bafite inyota y’ijambo ry’Imana.


text:
Mu bibazo bagaragaza, harimo kuba koperative yabo yarashinzwe muri 2001, ikaba ubu nta mutungo ufatika igaragariza abanyamuryango kandi batanga imisanzu.
Ikindi ngo babona guhinga umuceri nta nyungu babikuramo nk’abahinzi. Jacqueline Uwamariya ati “Inyungu zifite abo mu biro. Umuturage ahingana inzara, umuceri ahinze ntawurye, akambara ubusa: uzana ibiro 100 ngo bagutonorere bakaguha 60 ngo ni byo byavuyemo.”
Abivuga mu gine mugenzi we avuga ko “ibiro ijana by’umuceri udatonoye bivamo 74 iyo wahombye.”
Baninubira ko ikiro cy’umuceri udatonoye bakibagurira ku mafaranga 230, ariko bo imbuto bakayibagurisha 620.
Ngo nta n’inama rusange ihuza abanyamuryango bose bagira ngo bagaragarizemo ibyifuzo byabo, kuko iyitwa rusange igirwa n’ababahagarariye.
Uwitwa Emmanuel Sebaganwa ati “Inama ihuza abayobozi yivugira ku kuntu bakandamiza wa muhinzi wo hasi. Ntabwo yiga kukimuzamura.”
Komite nyobozi iriho imaze umwaka. Yagiyeho abari bayigize bafunze, bazira kunyereza umutungo. Ariko
Abanyamuryango, ariko ntibumva impamvu iyo komite yafunzwe, umucungamutungo (manager) bahawe na RSSP agasigara kandi ari we wakurikiranaga imikorere ya koperative.
Umwe mu bibaza aho koperative yabo igana ati “Komite nshya ntacyo yahinduye kuko yaje isanga abakozi bahoraho, na yo ikorera mu kwaha kwabo.”
Ku bijyanye no kuba abanyamuryango bavuga ko ntacyo bakura mu buhinzi bw’umuceri, Perezida w’iyi koperative, Joseph Munyaneza, agira ati “Hari abatabasha kubyaza umusaruro imirima yabo uko bikwiye, bigatuma bahomba.”
Naho ku kuba batekereza ko bibwa igihe batonoza umuceri, Peter Uwamahoro, uyobora Uruganda “Gafunzo Rice Mill”, avuga ko utubuka cyangwa ugatuba bitewe n’ubwoko, aho wahinzwe n’uko witaweho mu murima na mbere yo gutonorwa.
Ati “Ugereranyije [moyenne] ku biro ijana bya Kigori bidatonoye havamo ibiro 66.”
Ku cyifuzo cyo gufashwa gukemura ibi bibazo, Umuyobozi w’Akarere ka Huye, Eugène Kayiranga Muzuka, avuga ko hamwe n’Ikigo cy’Igihugu gishinzwe Amakoperative, RCA na RSSP bazagenderera aba bahinzi bakabagira inama.
Ibitekerezo ( 1 )
Aha ariko biragaragara ko hari manque de communication hagati y’abanyamuryango n’ubuyobozi bwa KOPERATIVE;
1. Kubijyanye n’icyinyuranyo hagati y’igiciro cy’imbuto n’igiciro bagurirwaho, ibi ni ibisanzwe; imbuto nyine irahenda; bazabaze abahinzi b’ibirayi bazabasobanurira. None se we iyo ateye 1kg, asarura 1 kg? Baragirango imbuto ijye igura angahe?
2. Ku bijyanye n’ibiro by’umuceri utoneye uva mu biro 100, uyu wa GAFUNZO RICE MILL abivuze neza. Biterwa n’ibintu byinshi. Ntabwo coopérative yakwanga kunguka. Ubwo bakwigira gahamwe igitera igihombo. Birashoboka ko imbuto ari mbi, ikagira ibihuhwe byinshi, imashini ishobora kuba ari ubwo bubi, bashobora kuba batonora umuceri utumye neza ukamenagurika, n’ibindi byinshi bishobora kubitera. Kandi kubigenzura biroroshye. Gufata échantillon, maze bakayitonora abanyamuryango bahahagaze, barangiza bagapima ibivuyemo, icyo gihe amazimwe yashira.
3. Ni ngombwa gukora PLAN D’ACTION n’ingengo y’imari kugirango bihe imihigo mu iterambere. Kuvuga ko nta terambere kandi batanga imisanzu, ahaho ni ikibazo cy’ubuyobozi butareba kure. Umuceri urungukuka, muzakorere urugendo shuri muri COPRORIZ NTENDE , District ya GATSIBO maze murebe ibikorwa bamaze kugeraho. Bamaze kuzuza ahantu heza ho kwakirira abashyitsi ndetse hazajya hinjiza n’amafaranga menshi: Hari salle nzinza y’inama, bar na Restaurent, barimo no kubaka amacumbi; Kandi batangiye ejobundi.


text:
Yatawe muri yombi ashinjwa gukuramo inda
Umukobwa wo mu kigero cy’imyaka nka 22 wakoraga kuri Motel du Lac, ahazwi nko kw’Alphonse i Nyamasheke, yatawe muri yombi ashinjwa gukuramo inda mu gihe byari bizwi ko atwite.
Bamufashe mu gitondo cyo ku wa 14 Kamena 2016 mu Mudugudu wa Maseka mu Kagari ka Kibogora mu Murenge wa Kanjongo ho mu Karere ka Nyamasheke, mu gihe ushijwa akomoka mu Kagari ka Kigoya mu Murenge wa Kanjongo.
Umunyamabanga Nshingwabikorwa w’Umurenge wa Kanjongo, Ngendahimana Leopord, avuga ko uwo mukobwa yakoraga mu kabari kitwa Motel du Lac, akaba yari amaze iminsi bizwi ko atwite nyamara akaza kunyuzamo agataha akagaruka ameze nk’urwaye, bamubwira kujya kwa muganga akanga, bikaza kugaragara ko yakuyemo inda.
Yagize ati “Abo babanaga babonye ko atagifite inda kandi ataka cyane bamubwira kujya kwa muganga aranga nyamara biza kugaragara ko ashobora kuba yakuyemo inda kuko hari ibimenyetso babonaga.
Hakurikiyeho ko inzego z’umutekano zihita zimujyana kwa muganga ngo hamenyekane niba koko ari we wihekuye”.
Ngendahimana asaba abakobwa bose kwihangana bakemera kubyara igihe bakoze imibonano mpuzabitsina idakingiye, kuko ibyo bakora bishobora kubakururira akaga k’urupfu kandi ko baba bakoze icyaha cyo kwica umuziranenge.
Yagize ati “Nta mukobwa wishimira kubyara atarashaka ariko kandi bibuke ko baba bagiye kwica umuziranenge udafite icyaha. Ntibaba bazi icyo ashobora kuzaba, niba byabayeho ko batwara inda batarashaka bajye babyihanganira, aho gukora ibintu nka biriya”.
Kugeza ubu, nta mpamvu nyayo ivugwa yaba yatumye uyu mukobwa akuramo inda yari atwite.
Uyu mukobwa yajyanwe gupimwa mu Bitaro bya Kibogora, ahava yerekeza kuri Sitasiyo ya Polisi ya Kanjongo mu gihe hagishakishwa abashobora kuba bamufashije gukuramo inda.
Ibitekerezo ( 5 )
hanyuma ko mutatugaragariza amafoto y’iyo nkora mahano.bakobwa,isi yabaye icyaha,yuzuyemo ibishuko byinshi ariko dukwiye kubitsinda kdi tukibukako umubiri tuwutegeka utadutegeka.niba kwifata byanze,udukingirizo turahari,niba bibaye ngombwa ko uyitwara,emera uyibyare kuko uwo ugiye kwica,ntabwo uzi icyo yari buzabe(uwo yari kuzaba we).muzakurikirane amakuru y’ibyamamare kuri iyi si dutuye,uzasanga baravute muburyo bugoranye.DUTINYE KDI IMANA
Nukuri Bakobwa Nkunda Mwareka Gukra Ibi Bintu Koko!birababaje pee
Nkajye nkurubyiruko ndumva bida kwiye? nikibazo?????
Gukuramo inda nicyaha,kandi niba usambanye ugomba no kwirengera ingaruka zabyo,ushobora gutwita,kwandura indwara zidakira nibindi byinshi.rero nimwifate basore namwe nkumi.
Nubwo ndi umwana w’imyaka 10,nshobora kumugira inama kandi zikamufasha.Njyewe icyo nababwira nuko mwakitwarika neza mubyo mukora mubikorane ubushishozi n’ubwenge kuko ntabwo ari rwo rugero rwiza muduha nk’abarumuna banyu,nimushake mureke gutwara mukiri bato.MURAKOZE.


text:
"Urukundo rwa Yesu rurangose" Amagambo ya Rifqa Bary, wahoze ari Umwisilamu agahinduka umukristo, avuga iby’urugendo rwe rwa Gikristo.
uyu ni we Rifqa Bary wari umwisilamu , akaza guhinduka umukristo
Rifqa Bary, Umugore wo mu mugi wa Ohio wavuzwe cyane mu bitangazamakuru ubwo yahunga umuryango w’aba Isilamu, nyuma yuko ahindutse umukristo mu ibanga. Yarafungutse atanga ubuhamya bwe bw’ uburyo yahindutse, asobanura uburyo yabonye urukundo rw’ Imana rumutera kuvuga ngo "Nta yandi mahitamo nari mfite keretse guhunga kandi sina gombaga gusubira inyuma."
Iki ni gitabo "Hiding in the Light" Rifqa yanditse kibanda ku rugendo rukomeye rw’ agakiza yanyuzemo
Rifqa Bary avuga ubuhamya bwe mu gitabo yise "Hiding in the Light," agaragaza uburyo yafashwe nabi n’umuntu wo mu muryango we bigatuma agira ikibazo cy’amaso gikomeye. Ibi byateye abayeyi be kwimuka mu gihugu cya Sri Lanka bajya muri Leta Zunze Ubumwe za Amerika mu mwaka wa 2000.
Rifqa Bary yagize ati "Nakuriye mu muryango w’aba Islam. Wari umuryango ukomeza amatwara y’idini cyane. Mu muco w’iwacu haba ihohotera rikomeye"
Nyuma yo kujya muri Ohio Uyu mukobwa yiyeguriye amaramaje idini yabo ya Islam, ariko ntiyabona amahoro nkuko yabyifuzaga. Mu gitabo cye Bary, agaragaza ko yahisemo kujya mu ba kristo kuko yabonye ariho umuntu abona uburyo bwo guhimbaza no gusenga Imana ku gite cye kandi mu buryo bwuzuye, bitaru uko abihatiwe, kandi mu rurimi abasha kumva.
Mu magambo ye aravuga ati "Igihe nari mfite imyaka 13, nabonye ubundi buryo, natekereje ko ari ikintu kiza, uburyo bwo gusenga Imana. Natangajwe no kumva ko umuntu afite uburenganzira busesuye bwo kwisangira Yesu . Nagendaga nihishe rimwe na rimwe nkajya mu materaniro, cyangwa nkihisha ahantu ngasoma Bibiliya; rimwe na rimwe nkajya mu bwogero cyangwa ahandi hantu hiherereye."
Aba ni Mohamed na Aysha Bary ababyeyi ba Rifqa Bary
Nyuma y’igihe kinini, ababyeyi be baje gukeka ko yaba yarabaye umukristo. Afite imyaka 22 yari afite ubwoba bukomeye cyane ko azicwa nkuko amategeko ya Sharia mu idini ya Islam abiteganya. Yagize ati "Natinyaga cyane ko bazanyica." Se yahoraga amutera ubwoba ko azamwica.
Kuwa 19/07/2009 Rifqa Bary, yakoze urugendo rw’ ibirometero 1000, ava mu majyepfo y’ uburasirazuba bwa ohio ajya muri leta ya Florida, ni muri Leta Zunze Ubumwe za Amerika. Mu magambo ye agira ati "Ntibyari binyoroheye gufata icyi cyemezo cyo guhunga. Kwari ukwiyemeza kubabazwa by’iteka."
Police yakoresheje uburyo bwose imukurikirana ikoresheje telephone na za mudasobwa, ariko aza kurokorwa n’ umupasitori wo muri Florida bari baramenyaniye ku rubuga rwa Facebook nubwo bitatinze. Mu gihe yahigwaga na police mu buryo bukomeye, yagiye yihishahisha ahantu hatandukanye kandi Imana iramwigaragariza.
Yaje gufatwa agarurwa iwabo muri Ohio, arwara cancer, ku buryo abaganga bamubwiye ko asigaje umwaka umwe gusa wo kubaho. Nyuma yakomeje guhatirwa kujya kuvurirwa mu baganga bakoresha amarozi, ariko arabyanga kuko byari binyuranye n’ukwemera kwe. Ikinyamakuru Daily Mail gitangaza ko ubu uyu mugore abayeho mu buzima bwiza. Ntakiri imbohe ahubwo yarabohowe. Ntakiri mu mibereho yo kwihishahisha nta n’ inzika yo kwihorera.
Abajijwe icyo yabwira se aramutse yongeye kugira amahirwe yo kuvugana nawe, Bary yagaragaje amagambo yuzuye urukundo rwa Kristo. Yagize ati "Navuga nti, nirengagije ibyabaye byose, ndamukunda cyane, kandi ndamusengera, kuko nababariwe. Nanjye bintera kubabarira."
Yongeye kubazwa iki kibazo "Ese uba warakoze ibi byose iyo utagira Yesu?" Dore igisubizo yatanze "Oya rwose. Impamvu nyamukuru intera ibi byose ntabwo ari ku bwanjye. Namenye urukundo ruturuka ku Mana, niyo mpamvu nahisemo kwitanga maramaje. Sinashoboraga kugumayo, nagombaga kuhava byanze bikunze. Ndashaka kubwira abantu bose binyuze mu buhamya bwanjye bwite nti: Hari ibyiringiro, Hari imbaraga ikiza, hari ukubohorwa mu maraso y’ umwana w’ intama Yesu Kristo."


text:
Rugamba yavutse mu mwaka w’ 1935 i Karama ahahoze ari muri komini ya Karama ku Gikongoro ubu ni mu Ntara y’ Amagepfo mu karere ka Nyamagabe. Rugamba yize amashuri abanza muri paruwasi ya Cyanika, ayisumbuye ayiga muri Seminari nto ya Kabgayi, akomereza muri Seminari Nkuru ya Nyakibanda. Yaje kujya muri Kaminuza ya Bujumbura aharangiriza icyiciro cya mbere cy’amashuri makuru.
Icya kabiri yakirangirije muri Kaminuza y’i Luve ho mu Bubiligi, ahavana impamyabushobozi ihanitse mu mateka. Rugamba yaje gukunda umukobwa witwa Mukangiro Saverina akaba yaramuhimbiye imitoma myinshi amurata imico n’ uburanga.
Uretse ko uyu mukobwa yaje kwicwa aroshywe mu mazi mu 1963, ibi bikaba byaramubabaje cyane, ariko yaje kwishumbusha undi witwaga Mukansanga Daforoza wari ubereye nyina wabo wa wundi wa mbere. Ni kuri izo ncuti ze ebyiri Rugamba yatangiriyeho guhimba ibisigo, twavugamo nk’ibyitwa Amibukiro, Cyuzuzo n’ ibindi byinshi.
Rugamba yari umuhanzi akaba n’ umusizi ukomeye dore ko azwi cyane muri bimwe mu bihangano bye harimo Amibukiro, Cyuzuzo, Umusogongero n’ izindi ndirimbo nyinshi zikubiye mu bitabo by’ indirimbo yagiye yandika.
Uyu mugabo kandi yashinze Itorero Amasimbi n’ Amakombe ryaririmbye indirimbo zisingiza Nyagasani ndetse zinigisha ku buzima busanzwe kugeza n’ubu rikaba rigihimba indirimbo zisingiza Nyagasani. Rugamba yaje gutabaruka azize Jenoside yakorewe Abatutsi mu 1994, akaba yari umuhanzi w’ indirimbo kurusha uko yari umusizi.
Ubu yibukwa nk’ umuntu wateje imbere ubuvanganzo nyarwanda ndetse akanafasha abakiri bato kumenya uko ururimi rwacu rwubakwa. Si ibyo gusa, kuko Kiliziya Gatolika n’ abandi bakristu yabasigiye ibihangano by’ indirimbo zisingiza Nyagasani zirimo ubuhanga buhanitse.


text:
Ruswa irogeye
“Hari imirimo isosiyete yacu ikorera abayobozi bo mu nzego za leta kandi akenshi twishyurwa nyuma y’amezi abiri cyangwa atatu. Icyakora vuba aha, nagiye kumva numva umwe muri bo arampamagaye, ambwira ko nitwemera kujya tugira ayo tumuhaho, azajya atwishyura vuba.”—JOHN. *
ESE waba warigeze guhura n’ikibazo cya ruswa? Birashoboka ko ikibazo wahuye na cyo gitandukanye n’icyo tumaze kuvuga, ariko nta gushidikanya ko wagezweho n’ingaruka za ruswa.
Mu mwaka wa 2011, Umuryango Mpuzamahanga Urwanya Ruswa wakoze urutonde rugaragaza uko ibihugu bikurikirana mu birebana no kurwanya ruswa. * Raporo y’uwo muryango, yagaragaje ko “ibyinshi mu bihugu n’uturere 183 byagenzuwe, byari bifite amanota ari munsi ya 5 ku 10” mu birebana no kurwanya ruswa. Mu myaka ibiri mbere yaho, ni ukuvuga mu wa 2009, raporo ya buri mwaka y’uwo muryango yari yaragaragaje ko ruswa yogeye ku isi hose, igira iti “nta karere na kamwe ko ku isi katavugwamo ruswa.”
“Kurya ruswa ni ugukoresha nabi ububasha wahawe mu nyungu zawe bwite. Umuntu ubaho, akabona amaramuko cyangwa akagira ibyishimo ari uko abamuyobora babaye inyangamugayo, arababara cyane iyo bariye ruswa.”—TRANSPARENCY INTERNATIONAL
Ingaruka za ruswa zishobora kuba mbi cyane. Urugero, hari ikinyamakuru cyavuze ko “ruswa n’uburangare” biri mu bintu byatumye muri Hayiti hapfa abantu batagira ingano igihe habaga umutingito mu mwaka wa 2010 (Time). Cyongeyeho ko muri icyo gihugu “amazu menshi yubakwa hadakurikijwe amabwiriza ya ba injenyeri, bitewe n’uko abayubaka baha ruswa abagenzuzi ba leta.”
Ese ruswa izacika burundu? Kugira ngo tubone igisubizo cy’icyo kibazo, tugomba kubanza kumenya ibintu by’ibanze bituma habaho ruswa. Ibyo biri busuzumwe mu ngingo zikurikira.


text:
xzxxxdddddddddddddddddddddddddddddd
Mu giterane cyateguwe n’amatorero yose akorera mu karere ka Huye kikakirwa na Paruwasi ya Matyazo yo...
Posted by: Donat Niyitanga March 3, 2017 in FRASH NEWS Leave a comment
Mu giterane cyateguwe n’amatorero yose akorera mu karere ka Huye kikakirwa na Paruwasi ya Matyazo yo mu itorero rya ADEPR, kigahuza abakirisitu bose b’aya matorero ndetse n’abayobozi bayo, umuhanzi Uwiringiyimana Theogene bakunda kwita Bosebabireba, yanyuze imitima yabo bananirwa kwiyumanganya bacinya akadiho.
Mu buryo busa n’aho butagikoreshwa n’abahanzi bakomeye, mu kuririmba kwe, Bosebabireba yashyiragamo indirimbo nk’ucuranga bisanzwe harimo n’amajwi hanyuma nawe agafata indangururamajwi rimwe na rimwe ikanga kuvuga ntaririmbe akaza gufatira aho bigereye ariko ntibyabujije abari bitabiriye iki giterane kunezerwa cyane abasheshe akanguhe.
Uyu muhanzi kandi yari ari kumwe n’umusore wari umuri hafi bisa nkaho yamucungiraga umutekano no kumufasha mu bundi buryo (protocol). Iki giterane cyatangiye ku wa 2 Werurwe 2017 gifite intego iri muri Zaburi 103: 1-3.
Uyu musore yari amugaragiye aha yari amubanje imbere ngo arebe aho Theo ari bwicare
Nta mucuranzi kuko yashyizemo indirimbo nawe agafata indangururamajwi
Nubwo yaririmbye mu buryo bugenda bukendera ntibyabujije abantu kwizihirwa
Byari byabarenze baranasimbuka
Bamwe bafataga amafoto y’urwibutso
Ntucikwe !! Horana natwe ukanda hano like kuri page yacu ya Facebook, Twitter na YouTube ukande subscribed kugira ngo umenye amakuru agezweho buri kanya unareba amavidewo y’indirimbo zihimbaza Imana , n’ibiganiro by’abakozi b’Imana ugezwaho na Ibyishimo.com.
Donat Niyitanga
1,281 total views, 1,248 views today
March 4, 2017
March 3, 2017
March 3, 2017
March 3, 2017
March 3, 2017
March 3, 2017
Your email address will not be published. Required fields are marked *
Comment
Buzzy - News, Viral Lists, Polls and Videos
Get start to make great community with Buzzy. TODAY! Purchase Now!


text:
Ngoma:Guhuza ubutaka no gutura mu midugudu byabahinduriye ubuzima
Abatuye mu Karere ka Ngoma bishimira ko gahunda yo gutura mu midugudu yatumye ubutaka buhingwamo bwiyongera, umusaruro uratubuka.
Aba baturage basanzwe batunzwe n’ubuhinzi, bavuga ko ubutaka bari batuyemo batatanye bwahujwe nyuma yo gutuzwa mu midugudu.
Ubu ngo bahingamo ibigori n’ibishyimbo kandi umusaruro wabaye mwinshi, kuko bahinga ku butaka bwera kandi bunini.
Kazura Jean utuye mu Mudugudu wa Amabumba mu kagali ka Kinyonzo Umurenge wa Kazo, avuga ko ubu bari gutera imbere kuko n’ibikorwa remezo biri kubageraho ku buryo bworoshye kuko begeranye.
Yagize ati” Njye mpinga ku gice cya hegitari ariko nasaruyemo ibigori bigera kuri toni mu gihembwe cy’ihinga giheruka, binyinjiriza asaga 200,000Frw.
Nkihatuye nahahingaga ibishyimbo gusa, nkabasha kubona umusaruro ufite agaciro ka 5000Frw mu ihinga rimwe.”
Akomeza avuga ko kuva mu 1997 batuzwa ku midugudu ubuzima bwabo bumaze guhinduka kuburyo bugaragara, kuko amafaranga bakura mu buhinzi, yabafashije mu kwiteza imbere.
Ati” Ubu abenshi bamaze kwigurira inka, baracana amashanayarazi ava ku mirasire y’izuba, abana bariga, twambara neza, mbega tubona bitandukanye na mbere, kuko iyo uba mu mudugudu n’imyumvire irahinduka kubera guturana n’abandi.”
Ibi bishimangirwa na Uwitonze Jean de Dieu nawe utuye muri uyu mudugudu, uvuga ko iterambere rikomeje kubasatira kandi bazarushaho gutera imbere kuko basenyera umugozi umwe nk’abaturanyi
Umuyobozi wungirije w’Akarere ka Ngoma ushinzwe iterambere ry’ubukungu Rwiririza JMV,avuga ko aka karere kaza ku isonga mu gutura ku midugudu aho kageze kuri 98% batuye ku midugudu.


text:
by www.igihe.info
Muri Islam bateranye hejuru, muri ADEPR birukanye kanaka, twe twavuye muri ADEPR dushinga iryacu dini ngo twagure ubutumwa bw’Imana, Mufti twamuhaye iminsi 21 ngo yisubireho, Imana yantumye kuri aka gasozi ngo mpashinge itorero ryayo ndihe ubutumwa yampaye, Amaturo ntabwo tuzi imikoreshereze yayo……aya n’andi menshi ni amagambo y’amakimbirane no kutumvikana bya hato na hato bimaze igihe byumvikana mu madini mu Rwanda. Ibi abakuru bavuga ko bitari bikaze nk’ubu, impamvu ariko burya ngo si ishyaka ry’Imana nk’uko babyitwaza ahubwo ngo ni amaco y’inda kuri benshi.
Ibi bikubitiyeho n’ibyo maze iminsi nitegereza mu mikorere y’amadini hafi yose mu Rwanda, nkanumva imvugo z’abitwa Intumwa z’Imana, ba Pasitori, ba Padiri, ba Sheikh abo n’abandi bagenda babizamukamo bintera kwibaza iyo Mana bakorera niba ariyo ibatuma gukamura rubanda.
Musa, Muhamad, Yezu/Yesu n’izindi ntumwa zitwa iz’Imana sinigeze numva bigisha cyangwa nsoma aho zaturishaga mu masinagogi n’imisigiti, ariko ubu mu masengesho icyo kiciro iyo kigezweho aho bateranira bavuga Imana bariya banyamadini barashishikara.
Indonke, ikuzo, icyubahiro n’ibindi babona byiza byo kuri iyi si babivanye mu madini no kuvuga ibyiza Imana ikora bo badakora, ngicyo ikiri gutuma abanyamadini bahora muri rwaserera no gucagagurana.
Hari ubwo babeshyera amacakubiri!!
Satani/Shitani ni mubi koko! Nuwakoze icyaha usanga avuga ngo niwe wamushutse. Abanyamadini ariko bo iyo bari mu bushyamirane no kutumvikana batinya kubyegeka kuri Shitani/Satani kuko icyo gihe byaba bigaragaye ko yabaganje kandi aribo bamutsinda bakamutokesha mu izina rya….
Uzasanga mu gucagagurana kwabo bavuga ngo kanaka uriya ntitumushaka kuko agira amacakubiri, yanga abahutu, yanga se abatutsi…yanga abo mu majyaruguru… mbese ibintu nk’ibyo.
Ariko burya ni ukubura aho bahera, aba yanga kubivuga neza ngo yerure avuga ko kanaka ahubwo ariwe ufata menshi cyangwa ayarya yose akikubira.
Hambere mu myaka ishize umuntu yarambwiye ati “INZARA IZATUMA ABANTU BAHANURA”
Ubu nibwo biriho cyane, abahanuzi ni benshi. Umuntu arabyuka ati ‘njyewe Imana yantumye kuri aka gasozi, yambwiye ko ariho nzabwiriza inkuru nziza yampaye abaho bakihana’ Mbese ubwo akaba yiyise umuhanuzi, maze si ukuvura indwara, si ugusengera ababuze akazi n’ababuze abagabo, si ukwirukana amadayimoni…ariko byagera aho guturisha agashishikara.
Ibi ntawabivuga ko ariko bimeze kuri bose, ariko kuri benshi ubu mu Rwanda bigaragarira utabyijanditsemo ko ari uko bimeze.
Icyo rubanda ikwiye kumenya ni uko uko abantu biyongera mu Rwanda ari nako ubushobozi bwo kubatunga mu miryango myinshi bugenda bugorana, amayeri yo gushaka imibereho akaba ubu yarabaye menshi kugera no kwitwaza izina ry’Imana n’impano yo kuvuga neza imbere y’imbaga.
Ayo maco niyo mbona ko ari guteza rwaserera mu madini ntabwo ari ishyaka barwanira Imana, ahubwo ni inzara n’indonke bibibatera.
UMUSEKE.RW


text:
Urwenya rwoherejwe na Bushayija pierre claver:
Sat, 02 Jul 2016 16:33:53 +0200
Kera igituba nimboro namabya byabaye inshuti,hashize iminsi bijya umugambi wo kujya kuruzi kuroba amafi, ntibyatinze akazi karatangira,bitangira kuroba ariko igituba nticyica nifi habe niya kirazira,nyamara imboro yari yishe amafi meshi cyane! Amabya yari yishe udufi duto kandi duke,igituba gisaba imboro iragiha rwse,ariko amabya kuko nayo twari duke yima igituba,igituba kibwira amabya kiti nubwo unyimye nanjye ndakwishyura!byageze munzira bitashye imvura iragwa nyishi,igituba kibwira imboro kit; injira mo nkugamishe imboro irinjira yose irugama amabya ashaka nayo kugama abura aho aca maze anyagirirwa hanze,nuko amabya afata kumboro atyo namagingo aya,nubu aracyahanyagirirwa!
Uru rwenya rufite amanota


text:
ISOMO RYA MBERE
Intangiriro y’ibaruwa Mutagatifu Pawulo Intumwa yandikiye Abanyakolosi (Kol 1, 1-8)
1Jyewe Pawulo, intumwa ya Yezu Kristu uko Imana yabishatse, n’umuvandimwe wacu Timote, 2ku batagatifujwe b’i Kolosi, kuri mwebwe bavandimwe b’indahemuka muri Kristu : tubifurije ineza n’amahoro biva ku Mana Umubyeyi wacu. 3Turashimira Imana, Se w’Umwami wacu Yezu Kristu, kandi tukanabasabira ubudahwema, 4kuva aho twumviye ukwemera mufitiye Yezu Kristu, n’urukundo mugirira abatagatifujwe bose, 5mubitewe no kwizera ibyiza bibagenewe mu ijuru. Ayo mizero mwayamenyeshejwe n’ijambo ry’ukuri, ari yo Nkuru Nziza yageze iwanyu. 6Nk’uko irumbuka kandi igakwira ku isi yose, no muri mwe ni ko bimeze, kuva aho mwumviye kandi mukamenya by’ukuri ingabire y’Imana. 7Mugenzi wacu Epafurasi dufatanyije umurimo, ni we wayibigishije. 8Uwo mugaragu w’indahemuka wa Yezu Kristu ubakorera mu kigwi cyacu, yanatumenyesheje urukundo mwasenderejwe na Roho Mutagatifu.
ZABURI (Zab 52 (51), 10, 11)
Inyik/ Nyagasani, mpora nizigiye ubuntu bwawe.
Naho jyewe, ak’umuzeti watohagiriye mu Ngoro y’Imana,
mpora nizigiye ubuntu bwayo !
Iteka ryose nzahora ngushimira ibyo wakoze !
Niringiye izina ryawe kuko ryuje ineza,
nzaryamamariza imbere y’abayoboke bawe.
IBANGONDIRIMBO RIBANZIRIZA IVANJILI (Lk 4, 18 ; 1, 68)
Alleluya Alleluya.
Inkuru Nziza yageze ku bakene:
Nyagasani yasuye umuryango we.
Alleluya.
IVANJILI
+ Luka (Lk 4, 38-44)
Muri icyo gihe, 38Yezu ava mu isengero ajya mu rugo rwa Simoni. Ubwo rero nyirabukwe wa Simoni yari yahinduwe ahinda umuriro mwinshi, baramumwingira ngo arebe uko amugira. 39Amwunama hejuru, ategeka umuriro kumuvamo maze koko urazima. Ako kanya arabyuka, arabazimanira. 40Izuba rimaze kurenga, abari bafite abarwayi bafashwe n’indwara z’amoko yose barabamuzanira; we abaramburiraho ibiganza, arabakiza. 41Roho mbi na zo zavaga mu bantu benshi zisakabaka ziti « Uri Umwana w’Imana ! » Nyamara akazicyaha, azibuza kuvuga kuko zari zizi ko ari we Kristu. 42Ngo bucye, arasohoka ajya ahantu hiherereye. Abantu baramushaka, baramwinginga ngo yoye kubasiga. 43Ariko arababwira ati « No mu yindi migi ngomba kuhamamaza Inkuru Nziza y’Ingoma y’Imana, kuko ari cyo natumwe.» 44Nuko ajya kwigisha mu masengero yo muri Yudeya.


text:
Nyamagabe: Abaturage bagiye gukangurirwa kwirinda inkongi y’umuriro mu mpenshyi.
Mu gihe twatangiye kwinjira mu gihe cy’impeshyi, abaturage bo mu Karere ka Nyamagabe bagiye kwegerwa bakangurirwe kwirinda inkongi y’umuriro ijya yibasira imisozi hirya no hino.
Uyu ni umwe mu myanzuro yafatiwe mu nama y’umutekano yaguye y’akarere ka Nyamagabe yateranye ku gicamunsi cyo kuri uyu wa mbere tariki ya 09/06/2014.
Nyuma y’iyi nama, Umuyobozi w’akarere ka Nyamagabe, Mugisha Philbert yavuze ko mu gihe cy’impeshyi iyo abantu barangaye usanga inkongi y’umuriro yibasiye imisozi hirya no hino, akaba ariyo mpamvu bagiye guhura n’abaturage bitarenze ukwezi kwa gatandatu kugira ngo babibutse kuzirinda cyane cyane hibandwa ku baturiye ahakunda kwibasirwa cyangwa hagomba kurindwa by’umwihariko.
Ati “Twiyemeje ko duhita dukora inama z’ubukangurambaga zihuse mbere y’uko dusoza ukwezi kwa gatandatu ku rwego rw’utugari mu mirenge yose, tukanagirira umwihariko imirenge ikikije pariki y’igihugu ya Nyungwe, ibisi bya Huye n’amashyamba manini atanaturiye cyane abaturage bijya binagorana kuyazimyaâ€.
Mu rwego rwo kurwanya inkongi y’umuriro kandi ngo hazanakoreshwa amarondo yo ku manywa azajya acungwa abaturage bareba niba nta hantu hashya banareba abakora ibikorwa mu buryo bunyuranye n’amategeko bikunze kuba intandaro y’inkongi yibasira imisozi, ababikekwaho nabo bakigishwa.
“Hari amarondo dukora ya ku manywa kuko hari n’abahatwika ku manywa baba batwika amakara mu buryo bunyuranyije n’amategeko, ibyo byose tukagira uburyo bwo kubigenzura ariko bigizwemo uruhare n’abaturage bahaturiye. Ikindi ni ukugira amakuru y’abashobora kuba batera inkongi kuko abenshi baba bazwi, ni ukubegera tukabaganiriza,†Umuyobozi w’akarere.
Inama nk’iyi igamije gukangurira inzego zinyuranye kwirinda inkongi y’umuriro by’umwihariko muri pariki y’igihugu ya Nyungwe yari yabaye tariki ya 25/05/2014, ubukangurambaga bukaba bukomeje kugira ngo abaturage bibutswe ko bakwiye kwirinda ikintu cyose cyatuma bateza inkongi y’umuriro ku misozi n’amashyamba yaba aya leta, ay’abaturage ndetse no muri Pariki.


text:
”Kandi ntimwishushanye n’ab’iki gihe ahubwo muhinduke rwose mugize imitima mishya, kugira ngo mumunye neza iby’ibyo Imana ishaka, ari byo byiza bishimwa kandi bitunganye rwose “ Abaroma 12:2
Mu mibereho y’ abantu guteganya ibyo bazageraho mu gihe runaka , gukora cyane hagamijwe kudasigara inyuma mu iterambere. Muri iyi minsi usanga igishishikaje abantu benshi ari ugushaka gusa n’abandi ndetse rimwe na rimwe no kubasumba mu byo babamo.
Uwo niwo mutima w’ ibigezweho mu myambarire, mu migendere, mu mivugire,mu myidagaduro .Usanga abantu benshi cyane cyane urubyiruko rushaka kujyana n’igihe.
Bibiliya yo itugira inama ngo ”ntimwishushanye n’abikigihe“ Ibi ntibivuga ko tutagomba gukoresha ibikoresho cyangwa kwambara imyenda bigezweho, ariko hari igipimo. Igipimo ni :Mumenye neza iby’Imana ishaka. Haba mu myambarire, mu myitwarire, mu myitwarire ,ikintu cyose uzakora ugomba kwirinda icyica itegeko Imana yatanze mu Ijambo ryayo kandi ukirinda ikibangamira abandi kikabagusha.” …Byose turabyemererwa koko, ariko ibitwungura si byose. Ntihakagire umuntu wizirikana ubwe, ahubwo azirikane na mugenzi we” 1Abakorinto10:23-24
Ibanga ryo kumenya ry’uko wakwitwara nk’umukristo nyawe kandi ubukristo bwawe ntubuhungabanwe n’ikintu icyaricyo cyose muri iki gihe ni Ukumenya icyo Imana itegeka ukirinda guca ukubiri na cyo ndetse no kwirinda gukora ibibangamira abandi.


text:
Imfura ya Tom Close na Niyonshuti Ange Tricia yabatijwe mu idini ry’Abangilikani muri Paruwasi ya Ste Etienne mu Biryogo.
Ella yabatijwe ku munsi wa Noheli ukomeye cyane ku Bakirisitu aho baba bibuka ivuka rya Yezu/Yesu bafata nk’umwana w’Imana akaba n’umucunguzi wabo.
Tom Close avuga ko we n’umugore we bafite inshingano yo kurera umukobwa wabo Ella mu mubiri no mu mwuka.
Yagize ati “Idini ryacu ryemera ko umwana abatizwa akiri muto. Akazakomezwa akuze agahabwa inshingano zo kwihitiramo.”
Iyi Paruwasi yitiriwe Mutagatifu Etienne kandi ni yo Tom Close na Tricia bashyingiriwemo mu mwaka wa 2013.
Perezida Kagame yifurije Abanyarwanda Noheli nziza.
Reba amafoto y’ibatizwa rya Ella
Tom Close afite indirimbo igezweho yitwa Uramutse wemeye, yirebe hano.


text:
Huye: Guhera muri Nyakanga, hehe n’umwijima ku muhanda Rwabuye-Mukoni
Guhera ku wa gatatu tariki ya 9, rwagati mu mugi wa Butare hatangiye gushyirwa ibyuma biriho amatara ateye ku buryo hagaragaraho amabara y’ibendera ry’u Rwanda, ni ukuvuga ubururu, umuhondo n’icyatsi. More...
Huye: Mu Murenge wa Ngoma, inkeragutabara ni zo zizajya zirinda umutekano mu midugudu
Hashize igihe kinini mu mugi wa Butare batangije gahunda yo kwishyiriraho abarinda umutekano ku rwego rw’imidugudu. Ubu noneho, uretse mu mugi, no mu biturage byo mu Murenge wa Ngoma, uwo mutekano, cyane More...


text:
Umukuru w’Igihugu yifatanyije n’Abanyarwanda mu kwizihiza umunsi ngarukamwaka w’Intwari z’igihugu, ku ya 1 Gashyantare.
Umukuru w’Igihugu yageze ku gicumbi cy’Intwari, haririmbwa indirimbo yubahiriza igihugu, ahita ashyira indabo ku kimenyetso cy’ubutwari.
Izo Ntwari z’igihugu zibukwa ni Gen. Maj Fred Gisa Rwigema n’umusirikare Utazwi bari mu cyiciro cy’Imanzi; Umwami Mutara III Rudahigwa, Rwagasana Michel, Uwilingiyimana Agathe, Niyitegeka Felicite n’Abanyeshuri b’i Nyange banze kwitandukanya ubwo baterwaga n’abacengezi, mu 1997, bari mu cyiciro cy’Imena.
Ibikorwa byo kwizihiza umunsi w’Intwari byanabereye hirya no hino mu midugudu igize igihugu.
Mbere yaho hagiye haba ibikorwa bitandukanye birimo igitaramo cyo gusingiza intwari z’u Rwanda cyabaye ku mugoroba wo kuri uyu Kabiri tariki 31 Mutarama 2017, kuri Sitade Nto i Remera, aho Minisitiri w’Intebe, Anastase Murekezi yahaye impanuro urubyiruko amagana rwari rwacyitabiriye.
Amafoto: Luqman Mahoro


text:
Bibiliya isaba abanebwe n’abatazigama gufata umwanya bakigira ku mikorere y’ikimonyo bakacyigiraho gukora bashishikaye no kuzigamira ejo hazaza kugirango bazirinde guhura n’inzara n’ubukene yarangiza ikababwira iti “uwanga gukora ntakarye”.
Leta y’u Rwanda n’izindi Leta zose ku isi zishimira kubona zifite abaturage bakize, bafite ibyo kurya bagasagurira n’amasoko, bashobora guhangana n’amapfa bakoresheje ibyo bazigamye, bashobora gufasha bagenzi babo bari mu kaga kubera ibiza, kandi koko nta muyobozi w’igihugu wakwishimira kuyobora abaturage basabiriza.
Ni yo mpamvu usanga ubuyobozi bwite bwa Leta bushishikariza abantu gukora cyane kandi babona umusaruro bakamenya kuwukoresha neza no kuzigamira ahazaza habo n’ah’abana babo.
Nyamara, mu Rwanda usanga umuco wo gukora cyane no kuzigama utaragera ku cyigero cyifuzwa ari na yo mpamvu abayobozi b’inzego bwite za Leta n’iz’abikorera bahora bategura amahugurwa n’ubukangurambaga basaba abantu gukora cyane no kumenya kwizigama.
Bibiliya na yo mu buryo bwinshi igira abantu inama z’uburyo bakwiye kwitwara haba mu bibi no mu byiza, ni yo mpamvu mu masomo atandukanye itanga inama ku bantu barangwa no kugira ubunebwe n’abakoresha nabi umutungo Imana yabahaye ntibizigamire.
Mu gitabo cy’Imigani 6:6-8 hagira inama abantu badashobora kwibwiriza kwizigamira ndetse n’abantu barangwa n’ubunebwe mu migiririre yabo gufatira isomo ku mikorere y’ikimonyo.
Hagira hati: “Wa munyabute we sanga ikimonyo, witegereze uko kigenza kandi ugire ubwenge, ntikigira umutware cyangwa igisonga cyangwa shebuja, ariko gihunika ibiryo byacyo mu cyi, kandi mu isarura kikishakira ibigitunga.”
Aha Bibiliya igaragaza ko nta muntu ushishikariza ikimonyo kuzigama kuko nta mutware kigira nta nubwo kigira shebuja cyangwa umugaragu, nyamara abantu Leta ibingingira kuzigamira ejo hazaza habo benshi ntibanabyiteho. Abatabyitaho kimwe n’abategereza ko Leta izaza kubahatira kuzigama Imana irabashishikariza gusa Ikimonyo bakacyigiraho kwibwiriza kuzigamira ahazaza.
Imana ntikunda abantu basinzira bagahera mu buriri kandi batarwaye, Bibiliya igaragaza ko abantu bagorwa no kubyuka ngo bajye ku murimo ubukene butazabura kubageraho ndetse ngo ubutindi buzabagabaho ibitero nkuko ingabo zigaba ibitero.
“Uzasinzira ugeze ryari, wa munyabute we uzakanguka ryari? Uti henga nsinzire gato, nihweture kanzinya kandi nipfunyapfunye nsinzire, nuko ubukene buzakugeraho nk’umwambuzi, n’ubutindi bugutere nk’ingabo.” Imigani 6:9-11
Iri somo rijyana n’iriboneka mu 2 Abatesalonike 3:10 aho Pawulo yashishikarizaga abantu gukora no kwirinda kurya iby’ubusa no kuremerera abandi. Iri somo riravuga riti: “Kuko iki ari cyo twabategetse tukiri kumwe namwe, ngo umuntu wese wanga gukora ntakarye.”
Ibi bihuye n’umugani abanyarwanda bajya bacira bagenzi babo batinya gukora ariko bagashishikazwa no kurya, iyo umunyarwanda abonye umuntu nk’uwo aramubwira ati: “Udakora ntakarye”, ubundi se umuntu yarya iki kandi adakora/yanga gukora?
Kenshi Leta ishishikariza abantu kugira umuco wo gukora no kuzibukira ingeso mbi y’ubunebwe ariko hejuru y’ibyo byose ikabashishikariza no kwizigamira kugirango mu gihe bakoze ntibabone umusaruro bari biteze bazabashe kugobokwa n’ibyo bahunitse mu bigega nkuko ikimonyo kibigenza.
Mu Rwanda habarurwa amadini asaga 1500 ndetse abanyarwanda hafi ya bose bafite idini babarizwamo kandi abenshi bemera Bibiliya, byumvikane rero ko baramutse bakurikije inama bagirwa na Bibiliya kubijyanye no gukora cyane no kuzigamira ahazaza, Leta ntiyazongera hugangayikishwa n’ahazaza h’ubukungu bw’igihugu ahubwo buri wese yabigira ibye, ubukungu bugasugira.


text:
Nyamasheke: Umunsi w’umurimo wabaye uwo gutanga ibitekerezo ku bakozi b’akarere
Ku munsi w’umurimo wabaye tariki ya 01/05/2012, abakozi b’akarere ka Nyamasheke batanze ibitekerezo ku mikorere yatuma akarere karushaho gutera imbere ndetse no gutanga serivisi nziza, ibi bitekerezo bikaba byatanzwe mu buryo bw’ibanga aho buri mukozi yandikaga ibye ntazina ashyizeho hanyuma bakabisoma mu ruhame.
Ibi bitekerezo byatanzwe byagarutse ku mafaranga y’ingendo atajyanye n’igihe ahabwa abakozi, aha bakaba batanze urugero ko umuntu ugiye mu butumwa bw’akazi muri Kigali ahabwa amafaranga ibihumbi 12 by’u Rwanda kandi aya abageza aho bategera imodoka gusa ntabafashe kubageza aho baba batumwe hatandukanye muri Kigali.
Abakozi kandi basabye ko hakongerwa ingufu mu guhanahana amakuru arebana n’akarere, abayobozi bakarushaho kwegera abaturage bakabasobanurira gahunda za leta kuko aribo bazishyira mu bikorwa.
Habayeho kandi guhwiturana no kugirana inama hagati y’abakozi bigamije imikoranire myiza yabo, abakozi bakarangwa n’ubwubahane hatitawe ku nzego bariho.
Umuyobozi w’akarere, Habyarimana Jean Baptiste, yasabye abatunzwe agatoki ko bakubahiriza inama bahawe kugira ngo akazi karusheho gukorwa neza, anasaba ako hakoreshwa imvugo nziza mu gihe habaye gukosorana hagati y’abakozi.
Yongeyeho ko kubirebana n’amafaranga y’ingendo ahabwa abakozi bagiye mu butumwa bw’akazi koko ari makeya, hakaba hagiyeho ikipe ishinzwe kwiga kuburyo yakongerwa ngo abakozi boroherezwe mu kazi kabo.
Yabashimiye kuba batanze ibitekerezo byubaka, akaba yabonye ko hari ubushake bwo kuzaza inshingano zabo.


text:
Ibibazo byo mu matorero biravugutirwa umuti
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 (...)
Mu gihe mu nsengera hamaze iminsi havugwa ibibazo by’urusobe, abapasiteri b’amatorero atandukanye biyemeje guhurira hamwe bakabivugutira umuti. Ni muri urwo rwego muri uku kwezi bakoze umwiherero w’umunsi umwe, mu mujyi wa Kigali, wateguwe n’Itorero Pathmos Healing Ministries, uhuza abapasitori bagera ku ijana na makumyabiri.
Nk’uko byagarutsweho na Pasitori Mugabo Joseph, umushumba mu itorero Worship Pentecotist Church, yifashishije ijambo ry’Imana muri Bibiliya Timoyeyo wa kabiri 3,1-7 havuga hejuru y’inshingano z’umuyobozi uyoboye umurimo w’Imana.
Agira ati “Umushumba w’itorero agomba kurangwa n’ubunyangamugayo, kudategekwa n’inda, gushyira mu gaciro, kwiyubaha, gukunda kwakira abashyitsi ndetse n’izindi ndangagaciro zituma afatwa nk’intangarugero.”
Ibibazo bigaragara mu matorero ngo ahanini bishingiye ku kutiyubaha kuri bamwe mu bayobozi b’amatorero, kwikubira, urukundo ruke, ubwibone, kubura intumbero byiyongeraho kurobanura ku butoni n’ibindi.
Ibi ni byo byatumye Pathmos Healing Ministries iyobowe na Pasitori Kaligwire Beatrice, itegura umwiherero ku nshuro ya kabiri w’abayobozi b’amatorero atandukanye, hagamijwe kurebera hamwe uko ibi bibazo byakemuka.
Atangaza ko bateguye umwiherero mu rwego rwo kugira ngo barebere hamwe uko umurimo w’Imana bakora umeze, ibigenda n’ibitagenda, iby’uko Itorero ry’Imana ritari hamwe, intambara bahoramo, babishakire umuti ubwabo.
Pasitori Gasana James, wo mu itorero Church of Hope akaba n’umuhuzabikorwa wa Patmos Healing Ministries, agira ati “Kubera ko duhura turi abashumba baturuka mu matorero atandukanye bituma twubahana, bityo tukarebera hamwe ibibazo dufite n’uburyo dushobora kubikemura.” Akomeza atangaza ko ibibazo bakunze guhura na byo ari ubukene ndetse n’ubujiji byiyongeraho kudakorera hamwe kw’amatorero.
Pasitori Gasana avuga ko ibyo bizakemurwa n’ubusabane bw’abapasitori, igihe bahurira hamwe, bagasenyera umugozi umwe, bakaganira.
Agira ati “Twe turi imitwe iyoboye abantu. Burya iyo imitwe ihuye ikemura ibibazo byabo hasi. Ahanini intama nta kibazo zigira ahubwo ikibazo kiri mu mitwe ari bo bashumba.
Bamwe mu bashumba bitabiriye uwo mwiherero w’umunsi umwe bavuze ko ari ingirakamaro kandi bawigiyemo byinshi byafasha itorero. Pasitori Rwagitinywa Tito, uyoboye urusengero rwitwa Ibyiringiro bizima ati “Uyu mwiherero ni ingirakamaro kuko ibibazo birahari ariko nidusenyera umugozi umwe, kubura urukundo no kutihanganirana ndetse n’amakimbirane mu murimo w’Imana bizakemuka”. Ibi bigashimangirwa na Pasitori Musisi Peace, uyoboye urusengero Together Christ Temple, akongeraho ko ari n’umwanya wo guhugurana hagati yabo.
Si ubwa mbere umwiherero nk’uyu ubaye kuko n’umwaka ushyize mu kwezi k’Ugushyingo barateranye, bikaba biteganyijwe no nibura wajya uba buri kwezi.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Abatuye Akarere ka Burera baravuga ko bahorana ubwoba bw’umutekano wabo kubera ubucuruzi bwa lisansi (essance) bukomeje gukaza umurego mu dusantere ku bwo kutagira Sitasiyo za Lisansi.
Ni ikibazo kigaragara mu Mirenge hafi ya yose y’Akarere ka Burera ukuyemo uwa Cyanika na Butaro irimo Sitasiyo. Mu yindi mirenge 15 isigaye, iyo ugeze mu dusantere twayo usanga lisansi iri gucuruzwa ahabonetse hose mu ducupa no mu majerekani.
Mu Gasantere ka Kirambo gaherereye muri metero 300 uvuye ku Kicaro cy’Akarere ka Burera, usanga imodoka zirimo n’iz’Akarere ka Burera zisimburana na moto ahantu hashinze umutaka ucururizwamo lisansi mu majerekani no mu ducupa.
Mu igenzura rito umunyamakuru w’Izubarirashe.rw yakoze ubwo yasuraga agasentere ka Kirambo, yabashije kwibonera abasore bagendaga bazamukana amajerekani ya lisansi bayavanye ahantu hari ingo bakayazana kuri wa mutaka ubundi bakayagabanyiriza mu macuka asanzwe abikwamo amazi no mu tujerekani dutoya twa litiro eshatu n’eshanu “mu rwego rwo gufasha abashaka lisansi guhita bagenda kuko gutinda kuri uyu mutaka atari byiza” nk’uko umwe mu bahacururiza lisansi abivuga.
Imitima ntiba iri hamwe
Abaturiye ahacururizwa iyi lisansi ngo bahorana ubwoba bw’impanuka zishobora kubagwirira. Hafashimana Elia wo mu Murenge wa Cyeru, agira ati “Ku ruhande rwacu nk’abaturage ntitwumva dutekanye kubera ko hashobora kuvuka ibibazo bikomeye kubera ko essance ni icyitonderwa imbere y’umuriro; nk’ubu ushobora kuba ucanye hafi y’aho babika essance ugasanga biteje impanuka ikomeye inkongi y’umuriro ikaba iravutse.”
Iyo basobanura ubwoba bw’impanuka bahora bikanga, abaturage b’Akarere ka Burera babihuza no kuba ahacururizwa Lisansi muri ako karere ari ahantu hakunze guhurira abantu benshi, bityo bakaba basanga haramutse habaye ikibazo byaba byoroshye ko cyagira ingaruka kuri benshi.
Sindikubwabo Jean Baptiste, utuye mu Murenge wa Rwerere we agira ati “Hano hahora urujya n’uruza rw’abantu benshi kubera ko ari ho hari akarere, banki ndetse n’isoko, urabona ko uyu mucuruzi aba asukira lisansi hano mu mutaka, rero ashobora kwibeshya maze kubw’ibyago hakaba impanuka kubera aba atirinze neza, bityo ugasanga abantu benshi bagize ikibazo icyarimwe. Ni bwo bwoba twe abaturage duhorana ku bwo kutagira sitasiyo ya Lisansi.”
Igiciro gihanitse
Mu gihe Urwego rw’Igihugu rushinzwe Imirimo imwe n’Imwe Ifitiye Igihugu Akamaro (RURA), ruherutse gutangaza ko igiciro fatizo cya lisansi kitagomba kurenza amafaranga 1022, mu Karere ka Burera ho igura amafaranga 1200 ku mpamvu z’uko ihagera bigoranye nk’uko abayicuruza babisobanura.
Hirya y’icyo giciro, bamwe mu batwara ibinyabiza birimo imodoka na moto mu Karere ka Burera bahuriza ku kwinubira uburyo lisansi bagura mu majerekani no mu macupa ibangiriza ibinyabiziga.
Irimaso Jean Nepomuscene, utwara abagenzi kuri moto agira ati ”Iyi lisansi yo mu malitiro ntabwo iba ifite ubuziranenge; haba harimo imyanda, ikindi kandi ntabwo iba ifite wa mwuka wa lisansi kubera kwa kugenda bayisuka suka; nk’iyo uguze nka lito ebyiri wisanga zituzuye kubera ko hari itwarwa n’umwuka bityo udasanga tubihombeyemo, hakiyongeraho ikindi gihombo dukura mu kuba ilitiro tuyishyura 1200 kandi igiciro cyagenwe na Leta ari 1022.”
Yungamo ati “Kubera ko lisansi tugura muri ubu buryo ziba zanduye, ibinyabiziga byo muri aka gace usanga byose bihuriye ku kibazo cyo gupfa muri carburateur, abenshi bahora ku bakanishi bagiye gukosoza icyo kibazo.”
Habumuremyi Evariste, Umuyobozi Wungirije w’Akarere ka Burera ushinzwe ubukungu, atangaza ko hari abashoramari basabye Akarere ka Burera kubaka Sitasiyo ahitwa Kirambo mu rwego rwo gukemura ibibazo by’icuruzwa rya lisansi mu kajagari.
Cyakora uyu muyobozi avuga ko iyo sitasiyo izatangira kubakwa imirimo yo gupima ahazanyura umuhanda wa Base-Kirambo-Butaro nisozwa cyane ko ngo hataremezwa ku buryo ntakuka aho uwo muhanda uzanyura, gusa akaba atangaza ko ‘bigomba gukorwa vuba.’
Ati “Sitasiyo ntabwo ari akarere kayubaka cyangwa ngo leta iyubake, ni uguhamagara abafatanyabikorwa bakaba bashora imari mu iri icyo gikorwa; ubu ikiriho ni uko dutegereje ko uyu muhanda umara kurangira noneho abantu kugira ngo bamenye ngo ni he utazagera babe batahashyira iyo sitasiyo, hari abantu batangiye gusaba kuba bayubaka, ubu dutegereje ko imbibi z’uyu muhanda zigaragazwa ku buryo budasubirwaho kuko bigenda bihinduka umunsi ku munsi, hanyuma abo bantu tukaba twafatanya tugasha ikibanza cy’ahazubakwa iyo sitasiyo.”
Mu gihe Sitasiyo za lisansi zitaragezwa mu bice zikenewemo mu Karere ka Burera, ubuyobozi bw’ako karere buhamagarira abaturage kwitwararika ubucuruzi bwa lisansi bita by’umwihariko ku kutayivanga n’ibindi bicuruzwa.


text:
nibakureke jyembona urintari ntamyiryo nugukora
nibakureke jyembona urintari ntamyiryo nugukora
Ukuboko Hagatiyamaguru Ahaaaa!!!!Cgyariyikanze Agiye Kubyara
Ukuboko Hagatiyamaguru Ahaaaa!!!!Cgyariyikanze Agiye Kubyara
ntimugasebanye ariko Murabona umuntu knowless ari umunyarwandakazi Uzi gushyira mugaciro! komerezaho kdi uri umubyeyi mwiza ntakabuza nuwo uzibaruka uzamuha uburere. Warabyibushye mbega byiza waaaaawoooo coura chouchou
ntimugasebanye ariko Murabona umuntu knowless ari umunyarwandakazi Uzi gushyira mugaciro! komerezaho kdi uri umubyeyi mwiza ntakabuza nuwo uzibaruka uzamuha uburere. Warabyibushye mbega byiza waaaaawoooo coura chouchou
uwitwa nanga ubwirasi ni igicucu kibi ajye avana ubugoryi kumbuga.
ariko Knowless niwe wamb
ere muriki gihuguu ushingiwe atwite?kuki mwabigize intambara
ubanza knowless abaryohera kuko inshuro mumuvuga ntawundi ndazumvana gusa ntacyo uko mumuvuga bimwongerera imbaraga zo gukora cyane kandi mwamuvuga nabi cg neza ntibizamubuza kujya imbere
mureke butera yishakire agafaranga
.
Pastor nagukundaga nabonaguri umunyabwenge nonerwose narumiwe. Nonesurumva umugeni utwite arutwa na zankobwa zisengera murusengero ziliinomuli chorale zakuyemo à mada na matrice? Nonese icyaha nugutwita or nugusambana? Nonese kusezeranya abatari isugi or baribasanzwe barabyaye nabubita maraya konabo bababarigeze gusambana nubwowenda munyuma bihana? Nonese niba umukobwawawe atwite utamusezeranya nibanoneho atwite nyuma iyonda ikazakuvamo akongerakaba umukobwankabandi aliko nyumayaho akazagushaka gukorubukwe nabwontiwamusezeranya? Nonese bitaniyehe nawawundi uyihetse?
Ntacyaha kitababarirwa kandi umugeni utwite akihana ARABABARIRWA nubwo ingaruka zicyaha nkiyo nda zibazikimugaragaraho. Disi ubundi umugeni nikintucyiza gihezagiwe kandi cyuzuyishéma numugisha nikuzo ry’Imana nokuyemerera kugendera mugushakakwayo, kandi icyemezo abageni bateranyamada bababafashe ninyamibwa nicyubutwari kandi bababakuye mwisoni nomumivumo imiryangoyabo, bemeye noguheshicyubahiro Imana bagaragazako bihanye banicujije icyaha babanjegukora mbere bakitandukanyanacyo bagarukira Imana bakayiimika imbereyimbaga yabantu bosebabireba
Ariko se kombona arimo gukota mugituba cye niho akura imbaraga?????????
mwaretse gutuma intoke mu jisho ryabandi mukireba ubwanyu mwabiki ?
ARIKO SE KO MBONA YAMBAYE GISIKARE URABONA ARI MU BYA FRAICHEUR!
Courage Knowlesse, akazi niko gahesha nyirako agaciro, urubyiruku rwishi rukurebereho.
Ukwezi kwa buki azaba akujyamo sha.. Nabanze ashake gafaranga.. Ko clement ntaho agiye..
wowe wiyise ruto wagiye ureba ibikureba iyo myaka uvuga bamaze basambana waruhari koko plz mujye mureka gusebanya.
wowe wiyise ruto wagiye ureba ibikureba iyo myaka uvuga bamaze basambana waruhari koko plz mujye mureka gusebanya.
yegoko!!!!!!!!!!!??
wafushye se bro kuko bakweretse munsi yikirenge pole sana
yoooooo uraberewe kbsa kdi waranabyibushye congl!!!!!!!
Ako kaboko hagati y’amaguru ariko kavuga iki?Ijwi niho riva?Nanga biriya bintu by’abahanzi byo kumara akanya bikora mwene aha!!!
wow! byari byiza pe!
Nta fraicheur afite rwose ðŸ˜
Bamaranye imyaka 3 basambana urumva ukwezi kwa buki ari ukwiki koko ?
ARIKO DISI ARAKURIWE ARABURA IGIHE GITO NGO YIBARUKE


text:
Umuhanzi nyarwanda Jules Sentore, kuri uyu wa Mbere tariki 5 Ukuboza 2016 yagarutse mu Rwanda, avuye muri Uganda aho yari yitabiriye igitaramo cy’Abanyarwanda babayo, mu birori byo kwizihiza umunsi bise ‘#NdiUmunyarwanda’.
Iki gitaramo cyabaye kuwa Gatanu, tariki 2 Ukuboza 2016.
Uyu muhanzi wari watumiwe na Ambasaderi w’u Rwanda muri Uganda, avuga ko yanagize umwanya wo gutembera, asanga hacurangwa zimwe mu ndirimbo ze nka Ngera, Udatsikira mu tubyiniro twaho.
Akigera ku kibuga cy’indege i Kanombe, Jules Sentore yagiranye ikiganiro n’Ikinyamakuru Izubarirashe.rw:
IR: Ni gahunda ki zari zakujyanye muri Uganda?
Gahunda yari yanjyanye muri Uganda bari badutumiye mu gitaramo. Nagombaga kuririmba nijoro ariko byari ibirori byabaye umunsi wose. Bari bateguye gahunda ya Ndi Umunyarwanda, aho abatuye muri iki gihugu bari bahuye biyibutsa indangagaciro z’umuco wa Kinyarwanda na kirazira zawo zose. Twarahageze twifatanya nabo ariko igikuru cyari cyanjyanye cyari igitaramo nari natumiwemo.
IR: Ni nde wari wagutumiye?
Nari natumiwe na Ambasaderi Frank Mugambage n’Abanyarwanda baho
IR: Igitaramo cyagenze gute?
Njye naririmbye saa tanu z’ijoro ngeza saa saba z’ijoro. Hariya rwose amasaha aba asa nk’aho akiri kare kuko bo baranezererwa bihagije. Igitaramo cyagenze neza, barabyishimiye mbese byabaye byiza cyane nicyo kintu nakubwira. Ambasaderi yaraje aranshimira, ashimira n’abacuranzi banjye ananyemerera ko vuba bidatinze agomba kumpamagara tukongera tugataramana.
IR: Uretse abo banyarwanda bari baje, wasanze indirimbo zawe hari abandi bantu bazizi?
Yego. Hari harimo abandi bantu batazi Ikinyarwanda b’Abagande bazi ibihangano byanjye, nabo bari bahari rwose. Nanabashije kugira amahirwe yo kujya mu tubyiniro dutandukanye two muri Kampala, ariko nasanze indirimbo zacu muri rusange bazizi. Utwo tubyiniro nagiyemo twose nasanze bazi indirimbo zanjye. Hari nasanze bacuranga nka Ngera, Udatsikira n’izindi. N’iyo unababwiye ko bazigucurangira usanga babikora rwose nta kibazo bagira. Ahubwo ikiba gisabwa ni uko twashyiramo akabaraga nyine, tukageza kure umuziki wacu.
IR: Urakoze
Murakoze namwe!


text:
Amahugurwa yatangiye ku wa 3 tariki ya 22/02/2012 arangira ku wa gatanu tariki ya 24/02/2012. Intego y’amahugurwa yari ukongerera ubumenyi abafasha b’ingo no kubashyigikira mu butumwa bwabo.
Abitabiriye amahugurwa ni abafasha b’ingo baturutse muri za paruwasi Bungwe, Burehe, Muhura, Matimba, Rwamiko, Mutete, Rushaki, Nyinawimana, Rukomo, Nyarurema, Nyagahanga, Muyanza na Byumba. Mu mavuriro haje Rushaki na Rukozo. Bose hamwe bari abantu 18 kuri 22 bari bateganyijwe.
Bahawe ubumenyi bunyuranye:
1. Habanje gusangira ubutumwa, uko buri wese akora muri Paruwasi arimo, dusanga ko muri rusange ubusugire bw’ingo bugenda neza.
2. Musenyeri Kizito yabibukije Isakramentu ry’ugushyingirwa, abibutsa ko umuhamagaro wa mbere ari ugushyingirwa, bityo tukaba tugomba kuwuha agaciro kandi ugahabwa imbaraga mu kuwutegura nk’uko indi mihamagaro yitabwaho. Yahumurije abari aho ko batagomba gucibwa intege n’ingorane bahura nazo kuko ubatuma ari Yezu.
3. Bigishijwe kandi ubusugire bw’ingo icyo aricyo, basobanurirwa uburyo bwose bukoreshwa ngo ugeze abashakanye ku ntego yo kuba umubyeyi nyawe no guteganya imbyaro bazi neza icyo bakora.
Abari mu mahugurwa bishimiye inyigisho zose bahawe, bataha biyemeje kujya gushyira mu bikorwa ibyo bigishijwe byose. Bifuje ko igihe nk’iki cyabaho kenshi kandi bakajya basurwa aho bakorera, bagahabwa imfashanyigisho bityo umurimo wabo bakabasha kuwutunganya neza.
Sr Agnès UWIMANA, Coordinatrice Action familiale et Pastorale familiale Byumba


text:
UBUTUNZI BWO MU IJAMBO RY’IMANA
““Ndi hano, ba ari jye utuma”
Dukwiriye kwigana umuco wa Yesaya wo kwigomwa. Yagaragaje ukwizera ahita yemera gukora ibyo yasabwe, nubwo nta bisobanuro birambuye yahawe (Yes 6:8). Ese nawe ushobora kugira icyo uhindura, ukajya gukorera ahakenewe ababwiriza b’Ubwami benshi (Zb 110:3)? Birumvikana ko mbere yo kugenda, ugomba kubanza ‘ukabara’ icyo bizagusaba (Lk 14:27, 28). Jya wemera kwigomwa kugira ngo uteze imbere umurimo wo kubwiriza (Mt 8:20; Mr 10:28-30). Nk’uko bigaragara muri videwo ivuga ngo Kujya gukorera aho ubufasha bukenewe, imigisha ubona iruta ibyo wigomwa.
NYUMA YO KUREBA VIDEWO, SUBIZA IBIBAZO BIKURIKIRA:
Ni iki abagize umuryango wa Williams bigomwe kugira ngo bajye kubwiriza muri Ekwateri?
Ni iki basuzumye mbere yo guhitamo aho bajya kubwiriza?
Ni iyihe migisha babonye?
Ni he wavana amakuru arebana no kujya gukorera aho ababwiriza bakenewe cyane?
MU MUGOROBA W’IBY’UMWUKA MU MURYANGO W’UBUTAHA, MUZAGANIRE KU BIBAZO BIKURIKIRA:
Twakora iki ngo twagure umurimo? (km 8/11 4-6)
Nubwo tudashobora kujya gukorera ahakenewe ababwiriza benshi, twafasha dute itorero ryacu? (w16.03 23-25)


text:
Nyuma y’imva yakujijwe ya Kristu i Yeruzalemu,imva z’intumwa Petero na Pawulo i Roma kuva mu ntangiriro z’ubukristu ziri mu hantu abakristu bakunze gukorera urugendo rutagatifu.Mu kinyejana cya kane,nibwo bubatse Kiliziya hejuru yazo.Bazilika ziriho ubu zasimbuye iza kera,zihabwa umugisha ku ya 18 Ugushyingo 1626(iyo ni iya Mutagatifu Petero) no ku ya 10 ukuboza 1854(iya mutagatifu Pawulo).
Kubera ko muri Liturijiya urwibutso rwa Mutagatifu Pawulo rutajya rusigana n’urwa Mutagatifu Petero, umunsi wo guhimbaza itahwa rya bazilika yamwitiriwe wakomeje kuba ku itariki ya 18 Ugushyingo.


text:
Imyanya 7 y’akazi ku banditsi mu nkiko z’ibanze bagengwa n’amasezerano y’umurimo
Ababyifuza bagomba kuba bujuje ibi bikurikira
- Kuba ari umunyarwanda
- Kuba afite nibura imyaka makumyabiri n’umwe (21) y’amavuko
- Kuba afite impamyabumenyi ihanitse mu by’amategeko
- Kuba ari inyangamugayo
- Kuba atarambuwe n’inkiko uburenganzira mbonezamubano n’ubwa politike
- Kuba atarigeze guhanishwa igihano cyabaye ndakuka cy’igifungo kingana cyangwa kirengeje amezi atandatu (6) kitahanaguwe n’imbabazi z’itegeko cyangwa ihanagurabusembwa;
- Kiba atarigeze yirukanwa mu mirimo yakoze cyangwa ngo asezererwe nta mpaka biewe n’uko yakoresheje uburiganya, yataye umurimo cyangwa se yanze kuwugarukaho yari yaraezerewe by’igihe gito.
KANDA HANO USOME IRI TANGAZO RYOSE UMENYE N’UKO WADEPOZA


text:
Iki gikorwa cyabaye mu mpera z’icyumweru gishize, kiri muri gahunda y’Umujyi wa Kigali no mu gihugu hose mu rwego bw’ubukangurambaga bw’isuku. Buri rugo mu zatoranyijwe zitwaye neza rwahawe ikidomoro cy’amazi kijyamo litiro 100.
Umuyobozi wungirije w’Akarere ka Kicukiro ushinzwe Iterambere ry’Abaturage, Baingana Emmanuel yabwiye IGIHE ko izo ngo 41 zahembwe ari izitwaye neza kurusha izindi mu kugira isuku.
Yagize ati “ Ibi byashyizweho mu rwego rwo gukangurira abaturage kurangwa n’isuku aho bakorera n’aho batuye ndetse no mu ngo zabo kuko bigaragara ko hari abatabyitaho aho usanga abaturage bimenera ibishingwe aho babonye cyangwa se ntibanakorane n’amakompanyi adufasha mu gukura umwanda mu ngo.”
Yakomeje avuga ko mu Karere ka Kicukiro hakigaragara abaturage badafite ubwiherero ndetse hari n’ababufite ariko butujuje ubuziranenge.
Yagize ati “ Hari n’abaturage badafite ubwiherero hakaba n’ababufite ariko butujuje ubuziranenge kuko hari abacukura akantu k’akobo bakakita ubwiherero.”
Mukarugema Athanasie w’imyaka 71 wahembwe ikidomoro yavuze ko yishimye cyane kuko nta hantu yari afite ho kubika amazi.
Yagize ati “ Ndishimye cyane kubera iki gihembo nahawe, kigaragaza isuku indanga, inaranga iwanjye n’ahahakikije hose, ikindi kandi kizamfasha gukomeza kugira umurava wo kurangwa n’isuku buri gihe.”
Uretse izo ngo 41 zahembwe ibidomoro, amakompanyi 10 yahize andi akorera mu mirenge igize Akarere ka Kicukiro buri yose yahembwe ibihumbi 100 by’amafaranga y’u Rwanda.


text:
ISOMO RYA MBERE
Hozeya (Hoz 6, l-6)
Abayisraheli barabwirana bati 1”Nimuze tugarukire Uhoraho. Ni we wadukomerekeje kandi ni we uzatuvura, ni we wadukubise, azomora ibikomere byacu. 2Nyuma y’iminsi ibiri azaba yaduhembuye, ku munsi wa gatatu aduhagurutse maze twibanire. 3Nidushishikarire kumenya Uhoraho, nta shiti azatunguka nk’umuseke ukebye, azatugeraho ameze nk’imvura yuhira imyaka, mbese nk’uko imvura y’umuhindo isomya ubutaka.”
Imana irasubiza iti 4“Yewe Efurayimu, nkugenze nte koko? Nawe Yuda, rwose nkugire nte? Urukundo rwanyu ni nk’igihu cya mu gitondo, cyangwa ikime cyumuka ako kanya. 5Ni cyo gitumye rero mbahanisha abahanuzi, nkabicisha amagambo avuye mu kanwa kanjye, kandi urubanza rwanjye rukazabagwa gitumo nk’urumuri; 6kuko nshimishwa n’urukundo kuruta ibitambo, no kumenya Imana bikandutira ibitambo bitwikwa.”
ZABURI (Zab 51 (50),3-4,18-19, 20-21)
Inyik/ Icyo Imana ishaka ni urukundo, si ibitambo.
Mana yanjye, ngirira imbabazi ukurikije ineza yawe,
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Igitambo cyanjye si cyo ushaka,
n’aho nagutura igitwikwa, nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!
Ku mpuhwe zawe, girira neza Siyoni,
maze wubake bundi bushya inkike za Yeruzalemu.
Ni bwo rero uzashima ibitambo byategetswe,
ibitwikwa hamwe n’ibiturwa burundu,
maze bazaturire ibimasa ku rutambiro rwawe.
lBANGONDIRIMRO RIRANZIRIZA IVANJILI (Zab 95 (94), 8)
Amagambo yawe Nyagasani,
aturuka kuri Roho kandi agatanga ubugingo.
Uyu munsi ntitugundirize umutima wacu,
ahubwo twumve ijwi ry’Uhoraho.
Amagambo yawe Nyagasani,
aturuka kuri Roho kandi agatanga ubugingo.
IV ANJILI
+ Luka (Lk18, 9-14)
Muri icyo gihe, 9Yezu yongera guca uyu mugani, awucira bamwe bibwiraga ko ari intungane, bagasuzugura abandi bose. 10Nuko aravuga ati «Abantu babiri bahuriye mu Ngoro baje gusenga. Umwe yari Umufarizayi, undi ari umusoresha. 11Umufarizayi aremarara, asengera mu mutima we avuga ati ‘Mana, ndagushimira ko ntameze nk’abandi bantu b’ibisambo, b’abahemu, b’abasambanyi, mbese nk’uriya musoresha! 12Nsiba kurya kabiri mu cyumweru, ngatanga kimwe cya cumi cy’urwunguko rwanjye rwose.’ 13Umusoresha we yihagararira kure, atinya no kubura amaso ngo ayerekeze hejuru, maze yikomanga ku gituza avuga ati ‘Mana yanjye, mbabarira jyewe w’umunyabyaha!’ 14Ndabibabwiye: uwo musoresha yasubiye iwe ari intungane, naho ureke undi! Kuko uwikuza wese azacishwa bugufi, naho uwicisha bugufi akazakuzwa.»


text:
Umugore usanzwe afite umugabo, yibye uruhinja rw’ukwezi kumwe ahita ajya mu bitaro bya Rwinkwavu biri mu karere ka Kayonza, ahita abeshya umugabo we ko yabyaye umwana w’umukobwa ndetse anabihamiriza baramukazi be ariko baza kumutahura, uyu mwana akaba yari yamwibiye mu isoko rya Kabarondo kuwa Kane tariki 15 Nzeri 2016
Kuri uyu wa Gatanu tariki 16 Nzeri 2016, nibwo ikinyamakuru Ukwezi.com cyabagejejeho inkuru y’umubyeyi wibiwe umwana mu isoko rya Kabarondo, uyu mwana akaba ari we wafatanywe umugore wari wamwibye akabeshya ko yamubyariye mu bitaro bya Rwinkwavu.
Mu masaha y’umugoroba wo kuwa Kane tariki 15 Nzeri 2016, umugore witwa Nyirandikubwimana Ernestine yacuruzaga inyanya mu isoko ryo mu murenge wa Kabarondo, haza kuza umugore wamusanze arimo kwakira abakiriya agahagarara iruhande rwe nawe ameze nk’umukiriya, ariko agakomeza kuvuga ko afite umwana mwiza. Igihe cyaje kugera Nyirandikubwimana Ernestine abona abakiriya benshi baguraga inyanya, maze uwo mugore amusaba ko amuha umwana akamumufasha akabanza akabagarurira, ni uko uwo mugore ajya hirya gato avuga ko agiye kugura umutobe, nyina w’umwana akebutse abura aho arengeye atangira gutabaza mu isoko ryose ariko baramushaka baramubura.
Mu kiganiro ikinyamakuru Ukwezi.com cyagiranye na IP Emmanuel Kayigi, umuvugizi wa Polisi y’u Rwanda mu Ntara y’Uburasirazuba, yadutangarije ko uyu mugore wibye umwana yamaze gufatwa ubu akaba afungiwe kuri sitasiyo ya Polisi ya Rukira mu karere ka Ngoma. IP Kayigi avuga ko uwo mugore yitwa Mukanzabarushimana Epiphanie, nyuma yo kwiba umwana akaba yarafashe moto akajya mu bitaro bya Rwinkwavu, akajya aho abana barwarira agahamagara umugabo amubwira ko yabyaye.
IP Kayigi ati:"Akimara kwiba umwana yahise yirukanka ajya mu bitaro bya Rwinkwavu, yagiye ateze moto, ajya aho abana barwarira, amaze kwinjira mu bitaro by’abana ahamagara umugabo amubwira ko yabyaye, bukeye afata inzira ajya iwabo muri Ngoma. Ubwo ariko uko bimeze, we yashakanye n’umugabo, mbere ariko yo gushakana barabanje babyarana batabana, uwo mugabo yari afite undi mugore ariko uwo mugore ngo akaba atabyara. Noneho abyaranye n’uriya amukodeshereza muri Ngoma mu mujyi, umwana wabo mukuru afite imyaka umunani. Ubwo rero yaje kubyara uwa kabiri arapfa, yapfuye mu kwezi kwa munani k’umwaka ushize. Noneho kuva icyo igihe akabona ntabwo yongera gusama, noneho umugabo atangira kumubwira ati ariko nakuzanye kugirango ubyare none nawe ubaye nka kanaka? Baramukazi be nabo bakamubwira bati ariko se ko udasama? Undi ageze ahongaho yiga ubwenge bwo kuzajya ababwira ko atwite."
IP Emmanuel Kayigi, umuvugizi wa Polisi mu Ntara y’Uburasirazuba
IP Emmanuel Kayigi asobanura ko kugirango uyu mugore afatwe, byaturutse ku kuba yarageze iwabo baramukazi be bakwitegereza umwana bakabona amaze igihe avutse kandi undi yarabeshyaga ko yaraye abyaye. Yakomeje agira ati: "Ubwo rero uko byaje kumenyekana, agarutse mu rugo kubera ko abantu bari basomye iriya nkuru... bagize amatsiko yo kumva kubyara kwe bihuriranye n’uko hari umuntu wabuze umwana, baramukazi be nibo babaye aba mbere mu gutahura ibyo bintu. Bahise bamwegera bati duterure umwana, barareba bati ese umwana ko agaragara nk’umwana umaze iminsi avutse? Baramushukashuka bareba ku mukondo basanga urureri rwaratakaye, bati ese umwana avuka adafite n’urureri? Bati tubwize ukuri uyu mwana si uwawe, abona bamutahuye ababwira uko byagenze, niko gufatwa."
Uyu mugore Mukanzabarushimana Epiphanie, yivugira ko Kuwa Kane tariki 15 Nzeri 2016, yagiye mu isoko rya Kabarondo yabona umwana wa Nyirandikubwimana Ernestine akumva aramukunze kandi ibyo kumwiba akumva bimujemo, agahita yiga amayeri yo kumushukashuka no kumurangaza akamumutwara. Avuga ko nawe atazi uko byaje, ngo ari satani wamuteye. Ubu afungiye kuri Sitasiyo ya Polisi ya Rukira mu karere ka Ngoma, naho umwana yajyanywe mu kigo nderabuzima cya Rukira mu gihe atarashyikirizwa nyina.
SOMA INKURU BIJYANYE HANO: Kayonza: Umubyeyi yibwe uruhinja rw’ukwezi n’uwo yita umugore w’umusirimu


text:
Feligisi yavukiye mu Bufaransa mu 1127. Yari umwuzukuru wa Heneriko wari umwami w’Ubufaransa. Feligisi yarezwe gikristu kuva akiri muto, akurana umutima ukunda Imana, akagirira impuhwe abakene n’imbabare. Amatungo ye yayamaze ari ukugira ngo ahanini afashe abakene.
Igihe ingabo z’abakristu zigiye kubohoza ubutaka butagatifu Yezu yabayemo, Feligisi ntiyazuyaje kugenda mu ba mbere. Yari intwari ariko agatinya cyane kuba yakwica umuntu, kuko yumvaga ari icyaha Imana itababarira. Iyo yabaga ari imuhira, imigenzereze n’imyifatire ye byabaga ari nk’iby’abihayimana.
Nyuma yabonye ko ubwo buryo budahagije kugira ngo arusheho kunogera Nyagasani. Nibwo yiyemeje gutanga ibyiza byose yari atunze abigabanya abakene n’indushyi nuko yiyegurira Imana ku mugaragaro. We na Yohani wa Mata, barema umuryango wiswe “Ingabo z’Ubutatu Butagatifu”. Uwo muryango wari ugenewe gucungura abakristu bafashwe n’abayisilamu. Ntibyatinze, uwo muryango Papa yawemeye mu miryango ya Kiliziya. Kugeza ubwo Feligisi yitabye Imana mu 1212, uwo muryango wari umaze gucungura abakristu batabarika. Feligisi yapfuye afite imyaka mirongo inani n’itanu.


text:
Komite y’agateganyo ya ADEPR igiye gusiga ivuguruye amategeko
Komite y’inzibacyuho y’itorero rya ADEPR, iratangaza ko abayobozi b’iri torero bari mu mwiherero mu Karere ka Muhanga bashyiraho amategeko mashya agenga iri torero; kuko ngo wasangaga buri wese yishyiriraho amategeko ye.
Mbere y’uko inzibacyuho icyura igihe ku wa 17 Werurwe uyu mwaka habanje gukazwa amategeko agenga iri torero, kuko ngo abantu bayagonganiragamo bitewe n’uko nta mategeko ahamye yari ahari.
Mu mategeko mashya ni uko indembo [biva ku rurembo] 12 za kera zahujwe n’Intara eshanu (...)
Komite y’inzibacyuho y’itorero rya ADEPR, iratangaza ko abayobozi b’iri torero bari mu mwiherero mu Karere ka Muhanga bashyiraho amategeko mashya agenga iri torero; kuko ngo wasangaga buri wese yishyiriraho amategeko ye.
Mbere y’uko inzibacyuho icyura igihe ku wa 17 Werurwe uyu mwaka habanje gukazwa amategeko agenga iri torero, kuko ngo abantu bayagonganiragamo bitewe n’uko nta mategeko ahamye yari ahari.
Mu mategeko mashya ni uko indembo [biva ku rurembo] 12 za kera zahujwe n’Intara eshanu z’Igihugu, nk’uko Rev Past Rwagasana Tom, Umuvugizi wungirije wa ADEPR yabitangarije IGIHE. Ati “Twari dufite indembo 12 za kera, ariko ubu dufite Indembo eshanu ari zo Ururembo rw’Intara y’Amajyaruguru, urw’Amajyepfo, Iburengerazuba, Iburasirazuba n’Umujyi wa Kigali. Hashyizweho n’Uturere ariko Paruwasi ntizahindutse.”
Rev Past Rwagasana akomeza avuga ko mbere wasangaga buri muntu yishyiriraho amategeko, ariko ubu ngo amategeko yose ni rusange kuko arareba abashumba, abapasiteri n’abandi bose bo mu itorero. Ati “Wasangaga nk’umuyobozi yiyamamaza ku mwanya akawumaraho nk’imyaka 20, umuntu akikomatanyirizaho imirimo nk’itatu wenyine ariko ibyo byavuyeho ubu nta muntu wemerewe kurenza manda ebyiri ku mwanya kuko azajya abisa abandi Banyarwanda na bo bayobore. Manda izajya imara imyaka itanu, pansiyo ni imyaka 65.”
Akomeza avuga ko ADEPR itarimo yigana leta, kuko ngo mbere y’uko iba ADEPR ni iy’Abanyarwanda
Ahumuriza kandi abayoboke ba ADEPR, akavuga ko iri torero ritigeze rita umuco waryo kuko rigendera ku ijambo riri muri Bibiliya rivuga ko “Itorero ari irya Kirisito ryubatswe ku rutare.”
Komite y’inzibacyuho ivuga ko izasiga igaruye ituze mu banyamuryango bose b’itorero, ikanavuga kandi ko abarenganaga bari barakuwe ku mirimo bakwiye kuyigarurwaho.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Mu mujyi wa Hasakah imiryango myinshi y’abakristo yafashe iyambere mu guhunga , nyuma yuko uyu mutwe w’iterabwoba, ugendera ku matwara akaze y’idini ya Islam utangarije imigambi mibi ikakaye ufite ku bakristo. Nkuko bitangazwa n’umuryango w’abibumbye, ngo nyuma yaho uyu mutwe ukajije ibikorwa byawo byo kwibasira abakristo mu buryo budasanzwe, kuva tariki ya 25 Kamena, abagera ku 120,000 bivugwa ko bakuwe mu byabo.
Archbishop Jacques Behnan Hindo, umwe mu bayobozi b’abakristo muri iki gihugu, aganira n’ikinyamakuru Fides news agency reports; nyuma yo guhatirwa guhunga, yagize ati "Aba barwanyi ubwo bageraga muri aka gace, abagore n’abakobwa batangiye guhunga. Abasore n’abagabo bamwe baba abayoboke babo, abatabyemeye bakicwa". Yongeyeho ko kugeza ubu abantu nubwo bari guhunga ariko n’ ubundi ubuzima bwabo bigaragara ko buri mu kaga gakomeye "Ibintu birarushaho kuba bibi cyane umunsi ku munsi. Abantu bafite imitima ihagaze, ntakizere cy’uko ibi bizarangira. Gusa ibyiringiro ni uko nubwo twababazwa muri iyi si tuzabaho by’iteka, ntakubabara."
Uyu mutwe kandi bwa mbere washyize ahagaragara inyandiko zigenewe igihugu cya Isirayeli, ko wenda kugabayo ibitero bikomeye bizibasira cyane abakristo, mbere yuko igisibo cya Ramadan kirangira.
Ibyanditswe byera biraduhumuriza "Hahirwa abarenganyirijwe gukiranuka, Kuko ubwami bwo mu ijuru ari ubwabo. Namwe muzahirwa ubwo bazabatuka bakabarenganya, bakababeshyera ibibi byinshi babampora. Muzanezerwe, muzishime cyane kuko ingororano zanyu ari nyinshi mu ijuru, kuko ari ko barenganyije abahanuzi ba mbere" - Matayo 5:10-12.


text:
Ngororero: Abasenateri bifatanyije n’abaturage bo mu murenge wa Kabaya mu muganda ngarukakwezi
Nyuma y’umuganda habayeho gushyikirana
Abasenateri bayobowe na Visi Perezida w’Inteko Ishingamategeko umutwe wa Sena Hon. Makuza Bernard na Minisitiri w’umuco na siporo Mitari Protais bifatanyije n’abaturage bo mu murenge wa Kabaya mu gikorwa cy’umuganda ngarukakwezi wo ku itariki 28/04/2012. Hamwe n’imbaga y’abaturage barangajwe imbere na Guverineri w’Intara y’Iburengerazuba Kabahizi P.Celestin n’umuyobozi w’akarere ka Ngororero Ruboneza Gedeon; aba senateri bagera kuri 20, abayobozi b’ingabo na polise bahanze imihanda mu mudugudu wa Rubamba mu kagari ka Nyenyeri banatunganya ibibanza bizubakwamo amazu y’abatishoboye.
Nyuma y’umuganda abasenateri na minisitiri Mitari ukurikirana by’umwihariko gahunda za Leta mu karere ka Ngororero bagiranye ikiganiro n’abaturage bashimira akarere ka Ngororero uburyo abaturage bitabira ibikorwa by’umuganda, n’ikimenyimenyi Ngororero ikaba yaregukanye igihembo cya mbere ku rwego rw’igihugu ubwo abaturage bo mu murenge wa Kavumu biyubakiraga urugomero rw’amashanyarazi babikesha umuganda. Mu gutanga ikaze Mayor Ruboneza yibukije abaturage gukomeza gufata mu mugongo abacitse ku icumu rya jenoside yakorewe abatutsi abasaba ku bunganira aho bagira intege nke hose mu kunoza imibereho myiza yabo. Mu ijambo rye Guverineri Kabahizi yakanguriye abaturage kuzitabira umunsi w’umurimo wo soko y’ubukungu anabasaba guhanga imirimo idashingiye ku buhinzi gusa.
Visi Perezida wa Sena Makuza Bernard yashimiye abaturage n’abayobozi b’akarere ka Ngororero uburyo bashishikajwe no kwiyubakira igihugu bagihunda ibikorwa by’amajyambere. Yashimiye uburyo abaturage bitabira umuganda bivuze ko ari nako bitabira umurimo. Ati muri iyo gahunda Sena ibibashyigikiyemo yivuye inyuma. Ati dusenyera umugozi umwe nk’abanyarwanda muri gahunda zose za leta. Yongeyeho ati turi bamwe mu bakinnyi bagize ikipi y’igihugu, ikipi itsinda mu rugamba rw’amajyambere. Ati ibi bijyanye n’ibyo Nyakubahwa Perezida wa Repubulika ahora atubwira ko tugomba kwishakira ibisubizo. Ati ese iyi mihanda izengurutse imidugudu twakoze n’ibibanza twatunganyije bisaba imfashanyo z’amahanga ?.
Dukunde igihugu cyacu, twunge ubumwe tube umutamenwa. Minisitiri Mitari nawe yashimiye abaturage uburyo biyemeje kwishakamo ibisubizo ibibazo bakaba barabiteye umugongo.
Yabashimiye uburyo bahagurukiye gutunganya amazu y’abacitse kw’icumu batishoboye akaba ari nayo mpamvu umuganda wibanze ku gutunganya imihanda mu mudugudu wa Rubamba. Yashimiye ubryo abaturage bikiriza intero y’ubuyobozi bwiza. Ati mu mihigo yacu dukomeze guharanira kuba abambere haba mu muganda no mu bindi bikorwa. Bityo Ngororero izabe iya mbere mu kwesa imihigo.
Yagarutse ku mahirwe yihariye akarere ka Ngororero gafite yo kuba kitaweho by’umwihariko na Perezida Kagame mu gushaka uburyo kava mu bukene. Ati ayo mahirwe tuyakomereho. Yongeye kubakangurira kwitabira utugoroba tw’ababyeyi, inteko z’abaturage n’indi miyoboro y’amajyambere.
Â


text:
MUBUZIMA HARIBYO UGOMBA KWITONDERA :
Umugore wa Paul yarapfuye asiga akana k’agahinja, birumvikana ko Paul yasigaranye agahinda kenshi arinako arera ako kana kari
kakiri gato cyane, yaragakundaga
cyane kuko niko yarasigaranye.
Paul yarafite imbwa
yamurindiraga urugo, umunsi
umwe Paul yarari gukora
uturimo mugikoni sinzi uko
yasohotse ahita abona yambwa isohotse mu nzu yuzuye amaraso kumunwa wayo,
mbese imeze nkaho yaririmo kurya inyama mbisi, Paul yahise akubita agatima ku mwana we yasize aryamye nuko ahita afata
umuhini n’umujinya mwinshi
akubita ya mbwa mu mutwe ihita ipfa, nuko yinjira munzu vuba vuba~ ngo wenda arebe ko umwana we agihumeka. Mu kwinjira mu cyumba
asanga akana karimo gukinira
kuburiri gaseka ahubwo
atungurwa no kubona ikiyoka
kinini iruhande rw’umwana we gisa nkicyariwe cyane cyapfuye, ahita akubita agatima kuri yambwa, kumbe imbwa yarimaze kurwana nicyo kiyoka yakirumaguye itabara umwana.
Paul yahise asubira
hanze kureba wenda niba ya mbwa yaba igihumeka ariko asanga byarangiye, agahinda noneho kenda kumwica yicuza icyatumye ahubuka kwica imbwa atabanje kureba icyabaye.
Niba nawe wihutira kurakarira
umuntu cyangwa ugafata icyemezo uhubutse utanabanje kugenzura ngo urebe icyabiteye vuga uti “SINZOGERA” niba bijya bikubaho ariko!!


text:
Kuri uyu wa Kane, tariki ya 8 Nzeri ubwo hizihizwaga umunsi mpuzamahanga ngarukamwaka wo gusoma, Leta y’u Rwanda ku bufatanye n’Umuryango wa Reads Rwanda utanga imfashanyigisho zirimo ibitabo by’Ikinyarwanda mu bigo by’amashuri bifasha abanyeshuri gukurana umuco wo gukunda gusoma bagaragaje ko bishimira intambwe imaze guterwa ku bijyanje n’umubare w’abamenye gusoma neza.
Umuyobozi ushinzwe intenganyanyigisho mu Kigo cy’Igihugu cy’Uburezi, REB, Dr Joyce Musabe yavuze kugira ngo u Rwanda rugere ku ntego rwihaye aho abaturage bose bazaba bazi gusoma bisaba ubufatanye bw’inzego zitandukanye uhereye ku babyeyi, abarimu, imiryango yigenga ndetse na leta.
Agaruka ku bikorwa bya Rwanda Reads, Dr Musabe yagize ati “Mu mwaka ine ishize Rwanda Reads yadufashije cyane mu guteza imbere umuco wo gusoma, turishimiraho ibyo tumaze kugeraho hamwe ariko tunareba imbogamizi twahuye na zo ngo turusheho kujya imbere. Ndasaba abanyamuryango ba Rwanda reads bose gukomeza gufasha uru rwego ngo rurusheho gukomera kurenza uko rumeze uyu munsi.”
“Turasaba abasomyi kujya babikorera no mu miryango. Abadakunda uyu muco nabo twabasaba kugerageza kuwukunda.Uyu munsi ngarukamwaka mu Rwanda urabanziriza ibindi bikorwa bigamije gushishikariza abanyarwanda gukunda gusoma biteganyijwe mu turere tw’igihugu, REB izafatanya n’indi miryango mu byumweru bigiye kuza.”
Uyu munsi ngarukamwaka wo gusoma ufite insanganyamatsiko igira iti
“Turenge imbibi z’ishuri dusomera mu ngo n’aho dutuye”.
Iyi nsanganyamatsiko yatekerejwe mu rwego rwo kwibutsa abana n’abakuru ko gusoma bidakorerwa ku ishuri hamwe na mwarimu gusa, ahubwo ko n’ababyeyi basabwa gufasha abana gusubiramo ibyo biga bakarushaho kumenyera kwisomera badategereje umwarimu.
Rwanda Reads ifasha muri gahunda zitandukanye ziteza imbere umuco wo gusoma mu bakiri bato zirimo gutera inkunga abanditsi b’ibitabo, amasomero rusange, haba mu bigo by’amashuri ndetse no muri sosiyete.
Ihuriramo imiryango yose ifite aho ihurira n’imyigishirize mu Rwanda igera ku 100, irimo Save the Children, Unicef, Unesco n’iyindi.
Umunsi Mpuzamahanga wo Gusoma uba tariki ya 08 Nzeri buri mwaka. Washyizweho n’Ishami rya Loni ryita ku Burezi, Ubumenyi n’Umuco (UNESCO) mu rwego rwo gukangurira abatuye Isi kwita ku muco wo gusoma.


text:
Iteka rya Minisitiri no 001/2016 ryo ku wa 08/01/2016 ryateganyije ibihano ku babyeyi batohereza abana mu ishuri n’abandi bantu babakoresha imirimo ituma batiga cyangwa bata ishuri.
Nk’uko byasohotse mu igazeti ya Leta no 3 yo kuri uyu wa 18 Mutarama 2016, umubyeyi cyangwa urera umwana mu buryo bwemewe n’amategeko utohereje umwana ku ishuri kandi agejeje ku myaka yo gutangira amashuri abanza, ahanishwa kugawa mu nama y’Umudugudu atuyemo kandi agategekwa kujyana umwana ku ishuri.
Mu gihe umubyeyi cyangwa urera umwana avanye umwana mu ishuri atarangije, atumizwa ku ishuri agasobanurirwa akamaro ko kwiga kandi agategekwa kugarura umwana mu ishuri.
Iyo umubyeyi cyangwa urera umwana atagaruye umwana ku ishuri, ubuyobozi bw’ishuri bwifashisha ubuyobozi bw’Akagari umwana atuyemo agasubizwa mu ishuri.
Si ibyo gusa kandi kuko n’umuntu wese ukoresha umwana imirimo ituma atiga cyangwa ata ishuri ashyikirizwa inzego bireba kugira ngo ahanwe hakurikijwe amategeko kandi umwana agasubizwa mu ishuri n’ubuyobozi bw’Akagari.
Umuntu wese ugize uruhare urwo ari rwo rwose mu buryo buziguye cyangwa butaziguye mu gutuma umwana atajya gutangira ishuri, ata ishuri, atarisubiramo mu gihe yari yarahagaritse amasomo, ahanishwa kugawa mu nama y’Akagari atuyemo kandi umwana agasubizwa mu ishuri n’ubuyobozi bw’Akagari.
N’umwarimu cyangwa undi muntu ushinzwe uburezi wanze kwakira umwana cyangwa akamubuza gukurikira amasomo mu buryo budateganywa n’amabwiriza cyangwa amategeko agenga uburezi, ahanishwa ibihano byo mu rwego rw’akazi biteganywa n’amategeko amugenga kandi umwana agasubizwa mu ishuri n’ubuyobozi bw’Akagari.


text:
Gukura k’umushinga bisaba ko ureba uko umushinga wawe wifashe mu rwego rw’ubuyobozi, noneho ugahitamo uburyo bwiza bukwiye. Imisoro n’imicungire bibigira ngombwa.
Urugero; umushinga udafite ubuzima gatozi ntabwo byoroshye kuwutandukanya nanyirawo, ntanubwo uwo mushinga wawubonera inguzanyo. Mugihe ukeneye kuwubonera inguzanyo bisaba ko wawushakira ibya ngombwa ukagira ubuzima gatozi.
Imishinga myinshi iba ifatanyijwe nabantu benshi, cyangwase ibigo, cyangwa byombi. Ubu buryo bwo gufatanya bugira ibyiza n’ibibi byabyo. Byaba byiza uvuganye n’umunyamategeko akakugira inama mbere yuko ufata icyemezo.
Related Posts by Categories


text:
Umutungo ni ibintu byose umuntu atunze, bigizwe n’ibintu bifatika n’ibidafatika, hamwe n’uburenganzira ndetse n’imyenda kuri ibyo bintu. Imicungire y’umutungo w’abashyinginwa ni amabwiriza yose agenga uburyo abashyingiranwe bazajya bacunga umutungu wabo mu gihe babana nk’umugabo n’umugore. Mu Rwanda hari uburyo butatu :
1. Uburyo bw’ivangamutungo rusange : Ni amasezerano abashyingiranwe bagirana bumvikana gushyira hamwe umutungo wabo wose, ibyimukanwa n’ibitimukanwa kimwe n’imyenda yabo.
Ubu buryo buba bwiza ku bantu bashakanye bakiri bato, bagiye gushaka ubuzima hamwe. Ni nabwo buryo bukorwa n’abanyarwanda benshi. Icyiza cyabwo kurushaho ni uko abashakanye baba bashyize hamwe muri byose.
2. Uburyo bw’ivangamutungo w’umuhahano : ni amasezerano abashyingiranwe bumvikana gushyira hamwe ibyo buri wese azagira nyuma yo gushyingiranwa. Ibyo bakorera hamwe cyangwa buri wese ku giti cye, byaba impano cyangwa ibizungurwa ;
Ubu buryo bukorwa akenshi n’abantu bagiye gushaka bwa kabiri bari basanzwe bafite imitungo igenewe abana bagize mu ishyingirwa rya mbere.
3. Uburyo bw’ivanguramutungo risesuye : ni amaseserano abashyingiranywe bagirana bumvikana gufatanya gucunga urugo rwabo hakurikijwe ubushobozi bwa buri wese, bakagumana gucunga, kwikenuza, gutanga no kugurisha umutungo wabo bwite ;
Ubu buryo ntibukunzwe gukoreshwa mu Rwanda.
Abagiye gushyingiranwa rero basabwa kwitonda bagahitamo uburyo bubabereye babutekerejeho mu mpande zose. Ibindi bagomba kumenya ni uko :
Nyuma yo gushyingirwa bidashoboka guhindura uburyo basinyiye bwo gucunga umutungo
Niba ugushyingirwa kutarakurikiwe no kubana kw’abashyingiranywe, hanyuma iryo sezerano rikaza kuvanwaho ku mpamvu iyo ariyo yose, amasezerano yo gucunga umutungo ntabwo ashyirwa mu bikorwa.
Hifashishijwe itegeko ringenga imicungire y’umutungo w’abashyingiranywe
Ibyo abitegura kubana bagomba kumenya bijyanye no gucunga umutungo
Umutungo ni ibintu byose umuntu atunze, bigizwe n’ibintu bifatika n’ibidafatika, hamwe n’uburenganzira ndetse n’imyenda kuri ibyo bintu. Imicungire y’umutungo w’abashyinginwa ni amabwiriza yose agenga uburyo abashyingiranwe bazajya bacunga umutungu wabo mu gihe babana nk’umugabo n’umugore. Mu Rwanda hari uburyo butatu :
Labels: uburinganire


text:
Ni muri urwo rwego rero hari ibintu by’ingenzi byabafasha kwirinda iri hohoterwa
Ugomba kumenya guhakana n’ijwi rirerire ku bashakakuguhohotera
iga amagambo ugomba gusubiza urugero : oya , ibyo sibyo, n’ayandi udafite isoni uberaka ko ibyo barigukora ataribyo. Ubyimenyereze ku buryo bikorohera kuvuga ayo magambo.
Igirire icyizere muri wowe: Reba mu maso umuntu ushaka kugusebya mu bantu umusubize mu magambo asobanutse kandi mu kinyabupfura ubabwira ko usobanukiwe n’uwo uriwe kandi ko ufite uburenganzira bwo kuba aho uri.
Gira inshuti: kuba wenyine kenshi bitera ibyago kuko iyo uri kumwe n’abantu muziranye ugatabaza ubona ubufasha bwihuse kandi bakaba basobanura neza uko wari ugiye guhohoterwa. Nawe kandi wihutire kwita ku waba ahohotewe uhari.
Menya gutanga ikirego mu gihe wahuye n’iri hohoterwa: ni icyaha cyidakwiye gucecekwa ahubwo gikwiye kuvugwa kigahanirwa nkuko andi mahohoterwa yose ahanwa.
Ubaha abahungu bakweretse ko bakubashye: abahungu bose siko bagamije kugohohotera, ushobora kutishimirwa nabo bitewe n’amateka yabo, ibyo bakunda ko umuntu yambara iyo uberetse ko ubasuzuguye nubwo bari batabiteganyije bishobora kubyutsa ya kamere yabo bikaba byabatera guhohoterwa.
Ntukiyerekane nk’umunyantege nke: mu gihe uri mu ruhame ntukajye wiyerekana nk’uwabuze amahoro, ntukagende ureba hasi kandi ntukange gusubiza umuntu waba akubajije ikibazo gifatika.
Ntugatinye gusaba ubufasha : mu gihe uhohotewe, gusaba ubufasha urangurura ijwi ni kimwe mu bituma abari kuguhohotera barekera kandi n’abandi bakamenya ko ukeneye ubutabazi.
Byakuwe mu nyandiko “ A handbook for Women and Girls’ Safety in Public Space”


text:
Kazimiri yavukiye i Krakoviya muri Polonye. Se yari umwami w’icyo gihugu. Kuva akiri muto, nyina yamutoje imigenzo myiza ya gikristu. Yari umwana ujijutse kandi ufite igikundiro mu bantu. Aho akuriye yabaye umuntu w’inyangamugayo kandi witangira umurimo ashinzwe. Mu mibereho ye, icy’ingenzi kuruta byose kuri we kwari ugushyikirana n’Imana mu isengesho.
N’ubwo bwose yari umwana w’umwami, ukwigomwa kwe kwatangazaga rubanda. Yabyukaga igicuku kinishye, agasenga kugeza bujya gucya. Nta munsi n’umwe yasibaga misa. Ndetse nta n’uwamurushaga kwamamaza ukwemera gutagatifu no kukurwanira ishyaka mu magambo no mu migenzereze ye yose. Yarengeraga abakene, indushyi, abarwayi ; kugeza ubwo yitwa «Umuvunyi w’imbabare».
Yabaye umukristu w’indakemwa mu mico no mu myifatire, haba ku bya roho cyangwa ku by’umubiri; yima amatwi abamubwiraga ko iyo myifatire ya gikristu ikabije idakwiye umwana w’umwami. Imana nayo yamwigombye akiri muto, afatwa n’indwara, imuhitana afite imyaka makumyabiri n’itandatu gusa.